
Viereinen sivu: 

Mittavan myymälänsä ja näyteikkunansa 
ansiosta Oy Konttorityö kuului noin 30 vuo- 
den ajan (1939-1969) oleellisena osana Poh- 
Jjoisesplanadin katukuvaan Helsingissä 


S 


Lukijalle 


Tämän kirjan ilmestyessä, suunnitelman mukaan syksyllä 1988, tulee kulu- 
neeksi viisikymmentä vuotta siitä, kun sen kuvauskohde, Oy Konttorityö, 
perustettiin. Seuraaville sivuille koostetun historiikkinsa Oy Konttorityö 
ansaitsee yhtenä kaikkien aikojen pitkäikäisimmistä ja tähän päivään asti 
yhtäjaksoisesti toimineista suomalaisista toimistoteknisistä yrityksistä. 

Oy Konttorityön olemassaolon aikana niin konttorin, konttoritekniikan 
kuin konttoribisneksenkin maailmat ovat läpikäyneet valtavia muutoksia 
eikä yksikään tällä alalla tänään toimiva yritys ole imageltaan samanlainen 
kuin sitä perustettaessa. Ehkä kaikkienkin, mutta ainakin Oy Konttorityön 
kohdalla yhtiön yritysidentiteetti on ehtinyt muuttua useaan kertaan - ja 
aina siten, että muutos on vastannut sen pyrkimystä mukautua joustavasti 
uusiin olosuhteisiin. 

Tästä avautuu varsin mielenkiintoinen näkökulma - sekä myös avain siihen 
tapaan, jolla Oy Konttorityön tarina seuraavilla sivuilla kerrotaan. Yrityk- 
sen historia, sen eri vaiheet, on sen kotimaan taloudellisen historian peili 
- ja käännettynä: yrityksen historia tulee ymmärrettäväksi vasta, kun katso- 
taan, millä tavoin siinä tapahtuneet muutokset heijastavat yrityksen talou- 
dellisessa ympäristössä tapahtuneita muutoksia. Täten yrityksen historia 
ja sen ympäristön taloudellinen historia eivät ole erotettavissa toisistaan, 
yhtä vähän kuin yritys voisi toimia sen ulkopuolisista taloudellisista olo- 
suhteista riippumatta. Yrityksen historia voidaan siis esittää myös osana 
talouselämän yleistä historiankirjoitusta. Oy Konttorityön historiikin koh- 
dalla tämä merkitsee sitä, että seuraavilla sivuilla yhtiön historia ja Suomen 
historia kulkevat kahtena rinnakkaisena, toistensa kanssa vuorovaikutuk- 
sessa olevana kertomuksena. 


Tätä kirjaa ensimmäisiä kertoja selailevan lukijan huomiota voi kiinnittää 
kuvituksen runsaus. Sc johtuu suureksi osaksi siitä, että kirjan laatija, joka 
työhön ryhdyttyään yllättyi suhteellisen vaivattomasti käsiin löydettävän 
kuvamateriaalin paljoudesta, halusi käyttää sitä mahdollisimman tehok- 
kaasti hyväkseen. Tämä teos ei kuitenkaan ole kuvateos sanan varsinai- 
sessa merkityksessä, vaan kuviin - ja niihin liittyviin, usein melko pitkiinkin 
kuvateksteihin on pyritty sijoittamaan huomattavan suuri osa koko kirjan 
varsinaisesta kertomuksesta. Erilaiset, enimmältään omiksi kokonaisuuk- 
sikseen otsikoidut kuvakatsaukset muodostavat siten, rinnan kirjan var- 
sinaisen tekstin kanssa joukon eri kertomuksia, joista yhdessä koostuu koko 
historiikki. Nyt, kun kirja on valmis, kirjoittaja huomaa näin vaistonvarai- 
sesti pyrkineensä ratkaisemaan luettavasti sen ongelman, joka kaikkia histo- 
rioitsijoita kohtaa: miten kertoa historia, joka koskaan ei koostu peräkkäin 


kerrotuista asioista, vaan rinnakkain etenevistä, toisiinsa kutoutuvista juo- 
nista? 

Ei ole sattumaa, ei myöskään strategiaa eikä taktiikkaa, että kirjasta kerrot- 
tiin syyskuun puolivälissä 1988. Myönnettäköön, että se suunnattiin tarkoi- 
tuksella tapahtumaan aikana, joka Konttoritekniikan messujen Kt-88 yhtey- 
dessä jo perinteisesti kokoaa alan suomalaiset ammattilaiset yhteen Helsin- 
gin messukeskukseen. Mutta meistä kaikista, jotka panoksellamme olem- 
me tämän kirjan takana, on vain luonnollista, että 50 vuoden merkkipaalun 
sivuutus Oy Konttorityölle on jo sinänsä uutinen. Ja kenellepä uutinen ker- 
rottaisiin, ellei ystäville, jotka ovat kerääntyneet yhteen saman alan asioiden 
pariin! 


Kiitos ... 


-.. niille, jotka ovat tehneet mahdolliseksi tämän kirjan laatimisen, valmis- 
tumisen ja ilmestymisen; 

... Oy Konttorityön toimitusjohtajalle Tom Hynniselle. Idea tämän histo- 
riikin laatimisesta on hänen ja hän on myös ystävällisellä sekä kiinnostu- 
neella johtajanotteellaan seurannut työn kehittymistä. Tom on niinikään 
antanut käytettävikseni yrityksen ja perheensä kuva-arkistot sekä vaivaansa 
näkemättä kaivanut muutenkin esille korvaamattoman arvokkaita tietoja ja 
näköaloja tämän kirjan kuvauskohteesta. Yrityksensähän hän, sananmu- 
kaisesti sen keskellä kasvaneena, tuntee tarkasti kuin omat taskunsa - sekä 
varmasti tarkemmin kuin juuri kukaan. Tom ansaitsee vihdoin erikois- 
maininnan yhtenä niistä liian harvoista suomalaisista yrittäjistä, joilta riit- 
tää silmää ja kiinnostusta ymmärtää yrityselämän kehittymiseen liittyvä 
historiallinen näkökulma; 


Viereisellä sivulla: 

Konttorikoneiden kauppa voi viedä harjoitta- 
jansa moniaalle: 

+... joskus etelään (Oy Konttorityön miehiä 
Olivettin päämajassa Ivreassa, Italiassa, jol- 
loinkin 1960-luvulla)... 

+... joskus pohjoiseen (Monroe-laskukoneita 
poron pulkassa Kilpisjärvellä vuonna 1952 
Monroen asiakaslehden reportaasia varten). . 
<... ja aina tietysti asiakkaan luo (laskukonei- 
den käyttöönopastusta Finncellissä Helsin- 
gissä 1950-luvulla) 


Kiitos . .. 


Uskollisen asiakkaan — kissakin — tarvitsi 
Kemissä melkein oman kirjoituskoneensa; 
ainakin Oy Konttorityöhön saapui vuonna 
1962 sen nimissä laadittu kirje 


«.. Oy Konttorityön ensimmäiselle työntekijälle, alusta aina vuoteen 1982 
remmissä olleelle ja jo sitä ennenkin yrityksen perustajaa palvelleelle kont- 
toripäällikölle Agnes Antsalolle; 

... Oy Konttorityön kehitykseen ja menestykseen vuosina 1945-1988 näyttä- 
västi vaikuttaneelle markkinointipäällikkö Kurt Wirekselle, josta — yhdessä 
veljensä Thuren kanssa - on tullut suomalaisen konttoribisneksen legendoja 
mm. heidän palveltuaan samaa yritystä yli 90 henkilötyövuotta; 

— nämä ”Kurre” sekä ”Ankka” - Konttorityön todellinen kaikkien aikojen 
ja monitaitoinen ”Serving Grand Lady” -— ovat suullisissa haastatteluissa 
antaneet käytettävikseni tietonsa, muistonsa ja hallitsemansa, mitä erilai- 
simpia asioita koskevat detaljit yhtiön elämästä sen perustamisen ja nyky- 
hetken välisenä aikana — 

-.. Oy Konttorityön korjaamoa vuodesta 1942 saakka yhtäjaksoisesti ja vuo- 
desta 1962 sen päällikkönä palvelleelle sekä tätä työtä edelleen jatkavalle 
Risto Keiholalle asiantuntemuksestaan, jonka hän korjaamon vaiheita ja 
siihen vaikuttaneita henkilöitä koskevilta osilta on antanut käytettäväkseni. 
Risto Keihola on antanut niinikään käytettävikseni useita kymmeniä valo- 
kuvia, joista suurin osa on korvaamattoman arvokkaita suomalaisen kont- 
torihistorian dokumentteja; 

- + « kaikille muille Oy Konttorityön henkilöstöön kuuluville, joita olen jou- 
tunut vaivaamaan milloin milläkin asialla ja jotka aina joustavasti ovat 
täyttäneet toiveeni. 

Sen tapaiset tietoaarteistot, joita vanhojen työntekijöiden kertomasta paljas- 
tuu, on syytä pikimmin tallettaa tarkemmin. Sama koskee yhtiön varhai- 
semmista ajoista säilyneitä valokuvia. Sekä näistä tiedoista että kuvista on 
tähän kirjaan voitu mahduttaa vain pieni osa. 

Kirjan laatijana olen vielä kiitollinen sille sanoin vain vaikeasti kuvattavalle 
inside-näkökulmalle yrityksen elämään, kehitykseen ja niihin eri aikoina 
vaikuttaneisiin tekijöihin, joka haastattelemillani vanhoilla työntekijöillä 
oli itsestään selvänä edessään. Heille jotka ovat eläneet vuosikymmeniä yri- 
tyksen sisällä, siinä ei ehkä ole mitään kummallista. Mutta minulle, joka yri- 
tän ulkopuolisena laatia yrityksen tarinan, nämä näkökulmat ovat avanneet 
työni helpottaneen ja jouduttaneen, kattavan laajakulmanäköalan kuvaus- 
kohteen selkeään hahmottamiseen. 

Vaikka työni on asiantuntijan ennen painamista tarkastama, velvollisuu- 
dekseni jää koostajana todeta: työhön mahdollisesti jääneet virheet ovat 
minun. 

Yhtä kaikki: oli hauskaa saada tehdä se. Siis: kiitos, Konttorityö! 


Espoo, 8.8.1988 


Pertti Jotuni 


Konttorikone 1938 


Konttorikone 1938 par excellence oli mekaa- 
ninen suuri lasku- tai kirjanpitokone. Avat- 
tuna sen mekanismi kertoi mahtavasta mut- 
kikkuudesta, jolla silloin huimina pidetyt tie- 
tomäärät saatiin hallituiksi. 

Sivulla 14 on tämän päivän vastakohta kai- 
kelle tälle. 

Konttori 1938-1963 


Tämä kuva on vuosikymmenten takaa, tur- 
kulaisen yritysjohtajan, itse asiassa muutoin 
konttoribisneksen parissa toimineen, kontto- 
rista. Se ei välttämättä ole otettu juuri vuonna 
1938, vaan se voi yhtä hyvin olla kymmenen 
vuotta tätä vanhempi tai peräti neljännesvuo- 
sisadan uudempi. Mutta joskin tämän kuvan 
esittämä konttori olisi vuonna 1963 — eli jos 
viimeksi mainittu olettamus sen iästä osuisi 
kohdalleen - ollut lajissaan jo perin vanhan- 
aikainen, se 50 vuotta sitten oli vielä täysin 
ajanmukainen. Ja siksi se kelpaa myös tässä 
paremmin kuin hyvin esittämään varsin tyy- 
pillistä konttoria vuonna 1938. 


1950- ja 1960 luvuilla pienkirjoituskone oli 
tullut entistäkin litteämmäksi ja kevyem- 
mäksi, sähkökone alkoi - lähinnä 1960- 
luvulla — yleistyvästi korvata puhtaasti me- 
kaanisen = kirjoituskoneen, laskukoneissa 
nähtävissä oli kaikkea mahdollista mekaani- 
sista "snurrista" aina ensimmäisiin elektro- 
nisiin pöytäkoneisiin saakka (kuitenkin lä- 
hinnä vasta 1960-luvun jälkipuoliskolla). 


IBM "toi markkinoille yhden kirjoitusku- 
mouksen tehneen pallokoneen vuonna 1961 
ja nykyaikaiset kopiokoneet tulivat ensim- 
mäisen kerran markkinoille 1960-luvun jäl- 
kipuoliskolla. Niiden muodot vaihtelivat 
vielä paljon 1970-luvulla, kunnes kopioinnin 
tekniikka on tullut elektronisesti ohjatuksi ja 
muutenkin vakiintunut nykyiselleen 1980- 
luvulla. 

Konttori 1988 


Konttorikone 
1988 


Viereisellä sivulla: 

Suomalaisen konttoribisneksen kaksi ääri- 
päätä: monituotemyymälä perinteisen kont- 
torin ajalta ja kompakti, monitoimintainen 
viestintäväline käyttäjineen tämän päivän 
konttorista 

Mannerheimin liikkeestä 
Systeman perintöön 


Suomalaisen konttorikonebisneksen ensimmäisiä ilmenemismuotoja, sen 
juuria, on etsittävä 1800-luvulta, ajalta jo runsas vuosisata sitten. 1880- 
luvulla käynnisti Helsingissä ensimmäisen tiettävästi konttorituotteisiin eri- 
koistuneen yrityksen henkilö, joka muutoinkin on jättänyt merkittävän 
jälkensä Suomen historiaan. Hän oli kreivi Carl Mannerheim, sittemmin 
Suomen marsalkkana tunnetuksi tulleen sotilaan, sodanjohtajan, presiden- 
tin ja valtiomiehen isä. 

Kreivi Mannerheimin liike muistutti nykysuomalaisen silmään kenties 
enemmän konttoritarvikemyymälää kuin konttorikoneliikettä — siitä vallan 
yksinkertaisesta syystä nimittäin, että sen perustamisaikana monimutkai- 
simmatkin konttorikoneiksi katsottavat laitteet olivat perin yksinkertaisia. 
Nitomalaite silloin jo tunnettiin, mutta esimerkiksi monistuskoneen tehtä- 
vää hoiti hektografi, jota tuskin saattoi koneeksi nimittää. Sarjavalmisteisia 
laskukoneita alkoi maailmalla jo olla, mutta niiden määrä ja kysyntä Suo- 
messa taisivat olla melko vähäisiä - eivätpä eniten tehtyjen koneiden sarjat 
yltäneet pitkienkään aikojen kuluessa kansainvälisessä myynnissä kuin 
ehkä joihinkin tuhansiin kappaleisiin. Merkittävimpänä varsinaisena 
koneena tulossa oli kuitenkin kirjoituskone - ja kumma olisi, ellei myös 
kreivi Mannerheim olisi pitänyt sitä myynnissä asiakkailleen. 

Mutta eipä oikeastaan konttoribisneksen kannalta merkitystä niinkään 
tullut olla sillä, oliko alan ensimmäinen yritys tarvikeliike vai konekauppa 
- pääasia oli, että se aloitti todellisen konttoribisneksen. Ja vielä merkittä- 
vämpää alan koko historian kehitykselle Suomessa vuosikymmeniksi eteen- 
päin oli se bisnesmaailmassa yleensä harvoin tavattava, poikkeuksellisen 
keskeinen rooli, joka Mannerheimin liikkeen myöhemmillä kehitysvai- 
heilla tuli olemaan. Se vaikutti nimittäin aina siihen tilanteeseen saakka, 
jossa tämän kirjan varsinainen kuvauskohde, Oy Konttorityö, vuonna 1938 
perustettiin. 

Emme käy tässä Mannerheimin liikkeen myöhempiä vaiheita enää läpi; 
riittää kun kerrotaan, että siitä tuli sittemmin melko ainoalaatuista asemaa 
suomalaisessa konttoribisneksessä - ja suomalaisessa bisnesmaailmassa 
yleensä laajemminkin — hallussaan pitänyt Oy Systema Ab, jolla alallaan 
1920-luvulla oli melkeinpä monopolinomainen image. 

Mutta paitsi sitä, että Systema hallitsi koko konttoribisnestä kiistatta suurim- 
pana yrityksenä maassa ja useissa suhteissa itsevaltiaan tavoin, sillä tuli ole- 
maan alansa kehitykselle suunnaton merkitys. Sehän on tähän asemaan 


Konttorityön kehto: 
Viipurin Systema 


Tämän ja seuraavien aukeamien kuvat tar- 
joavat pikakäynnin tavallaan Oy Konttori- 
työn kehtona toimineeseen Viipurin Systec- 
maan 1930-luvulla 


LUETTELO 


asiakkaistamme, jotka 
0. 1938 ovat ostaneet 


Continental 


kirjoituskoneita 


Nykykielellä sanottuina referenssiluettelot 
näyttävät olleen markkinoinnin väline myös 
1930-luvun toimistokonekaupassa. Kuvassa 
osa Viipurin Systeman kaikkiaan satoja 
nimiä käsittävästä luettelosta, joka kattaa 
vuoteen 1938 Continental-merkkisen kirjoi- 
tuskoneen ostajia 


Viereisellä sivulla: 

Viipurin Systeman tilat Viipurin Linnan- 
kadulla. Samoissa tiloissa se toimii Viipurin 
Konttorikoneeksi muuttuneena sodan aikana 
vuosina 1941-1944, jolloin se oli helsinkiläi- 
sen Kontorityön jälleenmyyjä viimeksi mai- 
nitun yhtiön perustajan vanhassa kotikau- 
pungissa 

tulleen yrityksen kohtalo, että se saa ottaa paljossa vastuulleen myös koko 
alan kehityksen. Nykypäivien tietotekniikka-ajalta tunnetaan hyvin se tosi- 
asia, että suurten valmistajain tuotekehityksellä voi olla alalla vallitsevien 
standardien muotoutumiseen ratkaiseva vaikutuksensa. 

Tavallaan juuri näin kävi myös Systemalle — tosin sen ajan varsin toisen- 
laisissa oloissa ja toisenlaisten asioiden suhteen, jotka silloin taas olivat 
merkittäviä. Systema olisi nimittäin hyvin voinut raa'asti imeä itselleen 
kaiken sen edun, joka sen ylivoimaisen mahtavasta markkinaosuudesta seu- 
rasi — ja olla välittämättä mistään muusta hiukkaakaan. 

Mutta näin se ei tehnyt. Sen sijaan Systema muodosti tähän maahan paljolti 
sen konttoribisneksen liikemiestavan, jonka perustalle alan myöhempi 
kehitys — aina viime aikoihin saakka - eräiltä osin on perustunut. Systema 
ei ollutkaan mikä tahansa puoti monien muiden joukossa; se oli Liike 
kirjoitettuna isolla L:llä ja oli hienoa, suorastaan etuoikeutettua, kun joku 
- varsinkin nuori —- kauppamatkustaja, huoltomies, puukhollari tai vaikkapa 
lähetti sai sanoa olevansa Systemasta. Jo pelkän yrityksen nimen katsottiin 
antavan jonkinlaista hohtoa sen edustajalle - joka sitten tietysti saattoi ereh- 
tyä luulemaan olevansa toisia kanssaihmiään parempi. 

Mutta jos hänen kävi näin, firman sisällä sellaiset luulot hänen esimiehensä 
ja seniorikollegansa, vielä vanhemmat systemalaiset kuin erehtynyt kon- 
sanaan itse saattoi olla, ottivat häneltä pois. Olkoonkin, että kasvatus taisi 
olla toisinaan hieman kovaa, se ei ollut merkityksetöntä. 

Tällä tavoin Systema tuli hyvinä vuosinaan kasvattaneeksi tähän maahan 
aikanaan melkeinpä koko sille siihen aikaan tarvittavan konttoribisneksen 
ensimmäisen polven ammattilaisten joukon. 

Konttoribisneksessä meillä ei — kenties alalle viimeksi tulleita lukuunotta- 
matta - ole vielä nytkään monia, jotka eivät olisi tulleet ainakin tietämään, 
mikä Systema aikoinaan oli tai jotka eivät olisi olleet jossakin kosketuksessa 
myös joidenkin Systemassa koulutuksensa saaneiden vanhojen ammatti- 
miesten kanssa. (Niin, miesten, sillä Systeman aikaan eivät naiset koskaan 
toimineet konttoribisneksessä sen enempää myyjinä, korjaajina tai paljon 
muissakaan tehtävissä. Vaikka heitä saattoi olla konttoristeissa, mieleen 
nousee katala epäilys siitä, että hekin Systemassa enimmäkseen olivat 
miehiä!) 

Lyhyesti: kouluttajan tehtävänsä lisäksi Systema tuli kehittäneeksi tähän 
maahan myös konttoribisneksen liikekulttuurin - sillä että se asetti henki- 
löstölleen sitä koskevat normit, vaati siltä niiden tinkimätöntä noudatta- 
mista firman ulkopuolella liikuttaessa ja sai näin aikaan sen, että oikeudesta 
kuulua Systemaan - ja sitä tietä myös sen opettamasta kulttuurista, vaikka 
tätä sanaa ei tuohon aikaan liike-elämässä käytettykään — oltiin tietoisesti 
ylpeitä, ehkä joskus hieman yliampuvasti, mutta pohjaltaan sittenkin kai 
terveesti. 

Systemasta tuli siten ihmisten ja alan ammattilaisten mielissä lopulta ehkä 
enemmän instituutio kuin firma. Mutta joskus 1920-luvulla se alkoi ehkä 


itsekin kehittyä jo muuksi kuin pelkäksi liikeyritykseksi. Nykyaikaisen 
tarkkailijan mieleen nousee epäilys siitä, että Systema alkoi - ehkä tahto- 
mattaan — tulla suorastaan kodiksi, eräänlaiseksi yhteiskunnaksi yhteis- 
kunnassa sen piiriin kuuluville — seikka joka ehkä joskus on epäilyttänyt 
myös nykyisen ajan monikansallisten yritysjättien toiminnassa. 

Yhtenä osoituksena — joka muuten sekin teki Systemasta uuden asian tuojan 
Suomeen —- oli, että se pyrki tarjoamaan työntekijöilleen ohjelmaa myös 
heidän vapaa-aikaansa. Tämä johti aikanaan siihen, että Systema hankki 
omistukseensa Helsingistä, Liisankadulta, hallit, jonne se perusti henkilös- 
tölleen Suomen ensimmäisen bowling-, nykysuomella: keilaradan. Mm. 
keilailu on siten tullut Suomeen Systeman tuomana ja Liisankadun hallit, 
joissa keilaa ensimmäisen kerran heitettiin, ovat sittemmin esittäneet tär- 
keää osaa mm. Suomen elokuvahistoriassa: Suomi-Filmi kuvasi niillä 
monia näyttävästi eksoottisesti lavastettuja kotimaisia filmejä 1940-luvulla 
ja Fennada-Filmi teki siellä samaa työtä 1950-luvulla. Konttoribisneksellä 
on ollut siis monensuuntaisia seurausvaikutuksia Suomen kulttuurille! 
Mutta tämä monipuolisuus kävi pian Systemalle ylivoimaiseksi. Se laajensi 
bisnestään myös konttorialan ulkopuolelle, mm. alkamalla tuoda maahan 
autoja. Muutosta on varmaan ollut jouduttamassa myös 1929 puhjennut 
yleismaailmallinen lama - kuinka hyvänsä, vuonna 1931 Systeman edessä 
väistämättä oli konkurssi. Jättiläinen oli —- varmaan monien tyrmistykseksi 
- romahtanut. 

Mutta romahtaessaan se ei hävinnytkään jäljettömiin - ja tässä on yksi koko 
tarinan oleellisimpia osia. Modernina konttorifirmana Systema ei ollut tie- 
tenkään ollut vain helsinkiläinen liike, vaan maanlaajuinen. Sillä oli jäl- 
leenmyyjiä ja alaedustajia ympäri maan - itse asiassa jokaisessa silloin 
vähänkin merkittävässä kaupungissa yksi. Ja nyt kun - anteeksi tämä histo- 
riallinen vertaus - lääninherra oli romahtanut, nämä vasallit joutuivat 
uuden tilanteen eteen: miten eteenpäin? 

Useimmille heistä tarjoutunut tilaisuus oli niin houkutteleva, että he tarttui- 
vat siihen - ja olihan tilanne todellakin lajissaan ainutlaatuinen: Systeman 
eri paikkakunnilla olleet edustajat — ja jo yhtenäisen imagen vuoksi monis- 
sa tapauksissa Systeman nimeä kantaneet - nykykielellä lähinnä Systeman 
ketjuun kuuluneet firmat itsenäistyivät ja niiden aikaisemmin Systemalle 
työtä tehneistä vetäjistä tuli itsenäisiä yrittäjiä. 

Yksi heistä oli viipurilainen Markus Hynninen, Viipurin Systeman vetäjä, 
Systeman konkurssin aikoihin 35-vuotias täysiverinen konttoribisneksen 
ammattimies. Marsalkansauvansa hänellä oli kuitenkin vielä repussaan, 
kuten voitiin nähdä täydessä mitassaan vasta myöhemmin. Lopullisesti se 
tuli selville vuonna 1938, seitsemän vuotta Systeman konkurssin jälkeen. 
Silloin Markus Hynninen jätti Viipurin ja Viipurin Systeman ja muutti Hel- 
sinkiin, jonne hän perusti tuliterän konttorikoneiden ja konttoribisneksen 
täyttä palvelua harjoittavan firman, Oy Konttorityö - Kontorsarbete Ab:n. 
Oy Konttorityö - joka on tämän kirjan varsinainen kohde ja syy siihen, että 
se yleensä on kirjoitettu - tuli olemaan yksi niistä loppujen lopuksi melko 

harvalukuisiksi jääneistä konttorialan yrityksistä, joiden muodostuminen 
merkitsi uuden aikakauden alkua. Ne kertoivat ”Systeman ajan”, joksi tuota 
aikaa vieläkin sanotaan, lopullisesta päättymisestä sillä, että ne eivät olleet 
enää Systeman raunioille sen osista muodostettuja, vaan aivan uusia yrityk- 
siä, joilla ei ollut enää tekemistä Systeman kanssa, joita ei vieläpä Systeman 
valta-ajan kestäessä olisi voinut edes syntyä. Tämä, selvemmin kuin mikään 
muu, kuulutti Systeman hegemonian lopullista päättymistä ja tyystin uuden 
aikakauden alkua suomalaisessa konttoribisneksessä 1930-luvun lopulla. 
Moni näistäkin firmoista on lakannut jo olemasta; enimmäkseen ne ovat 
menneet niissä suurissa fuusioissa ja siinä suuressa markkina- ja toimiala- 
rationalisoinnissa, jotka myrskysivät suomalaisessa konttoribisneksessä 
1970- ja 1980-luvuilla ja joiden tuloksena moni perinnerikas firma joutui 
häviämään kartalta. Mutta niiden harvojen joukossa, jotka ovat jääneet 
jäljelle, on myös Oy Konttorityö - eikä sen asema omalla, ajoittain muute 
tulla paikallaan suomalaisen konttoribisneksen karttaa juuri koskaan näytä 
olleen vakavasti uhattuna. 

Mutta ennen tätä ehti tapahtua paljon. Oy Konttorityöllä meni alusta alkaen 
hyvin eikä kestänyt kovinkaan kauan, ennen kuin Markus Hynnisen 
entinen firma, Viipurin Systema, oli jo tullut osaksi hänen uutta yritystään, 
yhdeksi jäseneksi sen paikallisedustajien ja jälleenmyyjien ketjuun. 

Itse Systeman nimi oli kuitenkin niin vahva, että ”vanhan Systeman”, kuten 
konttoribisneksen senioriammattilaiset selvyyden vuoksi yhä sanovat, kon 
kurssin jäljiltä vapautuneet paikkakuntien Systemat halusivat yleensä säi- 
lyttää sen nimessään. Näinkin tämä nimi jäi elämään vielä kauaksi sen 
jälkeen, kun sen aika oli jo ohi. Se oli niin elinvoimainen käsite, että tästä 
syystä se vieläkin merkitsee automaattisesti monille konttorikoneliikettä. 
Nimi on yhä edelleen olemassa: Rovaniemellä toimii Lapin Systema ja 
Kuopion Systema on ottanut tämän nimen takaisin oltuaan välillä aivan 
muun niminen. 


LAIN 
KIA UT OTUOt VODA 


<. [Imatran vesivoimala vuodelta 1929 oli 
maan ensimmäinen suurvoimala ja samalla 
ensimmäinen voimala, joka toteutti aivan 
uutta ajatusta: syöttää sähköä koko valta- 
kunnanverkkoon ... 


+ .. Suomalainen sähkökoneteollisuus ei enää 
ollut mikään uutuus, mutta maailmansotien 
välisenä aikana se tuli laajalti tunnetuksi 
uusilla ja nykyaikaisittainkin määrätietoisen 
tuotekehityksen tuloksena syntyneillä moot- 
toreillaan ja koneillaan. Niiden tuotanto- 
sijaksi taas syntyi ennakkoluulotonta uutta 
teollisuusarkkitehtuuria enteilevä Strömber- 
gin tehdas Pitäjänmäelle, Helsingin naapu- 
ruuteen ... 

1930-luku 
teknistyi ja 
teollistui 


Maailmansotien välisen ajan Suomen tie- 
toista, kuohuvaa optimismia ja uuden raken- 
tamista symbolisoi moni asia, joiden silloinen 
merkitys on jo unohdettu: 


« vuonna 1923 perustettu O/Y Aero A/B, 
nykyinen Finnair, oli yksi koko maailman 
ensimmäisiä säännöllisiä reittilentoyhtiöitä. 
Helsingin ensimmäinen lentoasema oli Kata- 
janokalla ollut lentosatama, jossa kesäksi 
kellukkein varustetut koneet kykenivät toimi- 
maan. Vuonna 1936 valmistunut Malmin 
lentoasema edusti oman aikansa huippu- 
suunnittelua alallaan ja sen kanssa saman- 
näköisiä lentoasemia oli käytössä suurilla- 
kin lentokentillä (mm. Brommassa ja Frank- 
Jurtissa) vielä jonkin aikaa 1960-luvulla ja 
suihkuaikakaudella. Viimeksi mainitun tulo 
teki ne kuitenkin epäajanmukaisiksi . .. 


... vaatimattoman näköinen suomalaisen tie- 
demiehen Vilho Väisälän kehittämä radio- 
sondi valtasi 1930-luvulla huikean osan 
sääluotainten maailmanmenekistä ja laski 
siten myös perustan Vaisala Oy:n tämänpäi- 
väiselle menestykselle ympäristö- ja prosessi- 
elektroniikan vaativien sovellusten markki- 
noilla ... 


+... vuonna 1926 perustettu Oy Yleisradio Ab 
oli puolestaan yksi ensimmäisiä yleisradio- 
yhtiöitä maailmassa. Kuvassa silloisen mit- 
takaavan mukaan huippuvoimakkaan Lah- 
den lähetysaseman radiomastot, joista tuli 
ennen Salpausselän suurmäkeä, nopeasti 


kasvavan teollisuuskaupungin näkyvä sym- 
boli 


Asiakassovellukset kirjattiin jo 1930-luvun 
konttoribisneksessä, vaikka tälle toiminnalle 
tuota nimeä ei tunnettukaan. Kuvassa Lah- 
den Saha Oy:n konttori Lahdessa; sinne Vii- 
purin Systema oli myynyt Monroe-laskuko- 
neita ja Continental-kirjoituskoneita. Kaksi 
maailmanmerkkiä, toinen amerikkalainen 
ja toinen saksalainen ja kumpikin myöhem- 
min tärkeitä myös Oy Konttorityölle, olivat 
löytäneet siis jo tiensä Viipurin Systeman 
edustusluetteloon 


Viipurin Systeman huoltomiehiä joskus 1930 
-luvulla ”putsille” lähdössä (katso selitystä 
sivulta 2) 


Viipurin Systeman korjaamon henkilöstöä 
korjaamon pihalla. Taustalla Viipurin van- 
hin kivitalo 

Sodanedellinen Suomi 
kehittyi vilkkaasti 


Myös konttoribisnes eli tietysti samojen taloudellisten ehtojen alaisena kuin 
muukin liiketoiminta. Se yleinen taloudellinen ympäristö, jossa Systeman 
perintöä alettiin purkaa ja konttoribisnes pääsi etsimään lopullista, aina 
nykyaikaan asti nähtävällä tavalla kestänyttä järjestystään, on siis sekin osa 
tarinamme taustaa ja sisältöä. 

Nykypäivien suomalaisella, vaikka hän olisi nähnytkin nuo maailman- 
sotien väliset vuodet, ei ehkä useinkaan ole täysin selvää kuvaa siitä, mil- 
laista tuo aika oli - eikä ennen kaikkea siitä, mikä historiankirjoituksen 
kannalta on tärkeintä - mitä tämän päivän Suomeen oleellisia rakennus- 
palikoita asennettiin juuri silloin paikoilleen. Tuo aika - jonka moni muis- 
taa ehkä tulenkantajien tai sisäpoliittisen liikehdinnän aikana, jota kaikkea 
toki se myös oli - on itse asiassa yksi tärkeimpiä koko nyky-Suomen kehi- 
tykselle. Se jää usein vain ehkä ymmärtämättä tällaisena siksi, että sen tär- 
keät saavutukset sijoittuivat parhaasta päästä tekniikan ja talouselämän 
alueille - siis asioihin, jotka myös konttoribisneksen kannalta ovat keskeisiä. 
Mutta ehkä vielä merkittävämpää tuossa 1920- ja 1930-lukujen rajussa kehi- 
tyksessä oli, että siinä näkyy taloudesta ja tekniikasta etsineen purkaustie- 
tään voimakas oman maan rakentamisen halu ja ennakkoluuloton luotta- 
mus omaan identiteettiin. Enemmän kuin arvataankaan, tekniikka ja talous 
olivat maailmansotien välisenä aikana suomalaisen isänmaallisuuden eräs 
ilmenemismuoto. 

Tämän ja muutaman myöhemmän aukeaman (sivut 34-35) kuvituksella on 
pyritty havainnollistamaan 1920- ja 1930-lukujen Suomessa tapahtunutta 
teknistä ja taloudellista kehitystä. Jotakin oleellista siitä ehkä sanoo myös 
seuraava sitaatti ”Suomen kulttuurihistoriasta” (osa III, WSOY 1982): 
”Itsenäisyyden ajan kahden ensimmäisen vuosikymmenen tekniselle ja 
teknis-taloudelliselle kehitykselle oli tunnusomaista monitahoinen ja 
uusille aloille suuntautuva, ennakkoluulottomasti ja toisinaan jopa kuohu- 
van optimistisesti asennoituva sekä aivan ilmeisesti omasta identiteetistään 
tietoinen kasvu ja monipuolistuminen. Sen yhtenä oleellisena aineksena oli 
varmaan tiedostettu halu olla myös näillä aloilla rakentamassa itsenäistä 
Suomea. Työtä tuntui olevan paljon, samoin mahdollisuuksien asteikko 
näytti laajalta. Suomen nopeata teknistymistä suosivalle asennoitumiselle 
tuona aikana voidaan hakea selitystä ehkä myös ajankohdan yleisestä ajat- 
telusta, joka silloin suhtautui ”konekulttuuriin” myönteisesti sekä piti sitä 
ilmeisenä tavoitteena ja sellaisenaan edistyksenä. 

Tosiasiallista edistystä tapahtui: tunnusomaista tekniikalle ja talouselä- 
mälle noina aikoina oli myös se, että siinä, missä nykyajalle ominaista ana- 
lyyttisyyttä ja pitkän tähtäyksen suunnittelua puuttui, sen korvasi riuska 


1950- ja 1960-luvulla maineensa hankkineen 
suomalaisen designin juuret ovat nekin osil- 
tain löydettävissä jo toista maailmansotaa 
edeltäneen ajan maaperästä: mm. nyt uudel- 
leen ostajien suosikeiksi tulleet Aallon malja- 
kot olivat tuttuja jo 1930-luvulla 


Viereisellä sivulla: 

Viisi kautta Oy Konttorityö on jo ehtinyt jät- 

tää taakseen: 

1 perustamisvaiheen 1938-1939, 

2 sodan ja pulan vuodet 1939-1944, 

3 lisenssikaupan ja monien edustusten vuosi- 
kymmenen 1945-1955, 

4 Olivettin pääedustuksen ja Philipsin alka- 
vien edustusten jakson 1956-69, 

5 Philipsin sanelimiin painottuvan ja yhä 
jatkuvan kauden vuodesta 1969 nykyhet- 
keen 

Kuudes jakso — tulevaisuus — on yhä edessä 

eteneminen ja aikailematon toteutus, joka ei tuntenut juuri muita esteitä 
kuin asioiden teknisen toimeenpanon vaatiman ajan kulumisen. Osaltaan 
juuri tästä johtuneekin, että ensimmäisenä neljännesvuosisatanaan itsenäi. 
syyden ajan suomalainen tekniikka ja talous saivat hyvin paljon aikaan ja 
kehittyivät erittäin nopeasti. 

Tältä ajalta on paikallaan kirjata eräitä ulkonaisia merkkipylväitä. Suomen 
ensimmäinen pitkän matkan voimaverkkoa syöttävä voimalaitos, Imatran 
vesivoimala, rakennettiin 1920-luvun lopulla ja otettiin käyttöön vuonna 
1929. Suomalainen kemian teollisuus sanan nykyaikaisessa mielessä sai 
alkunsa vuonna 1922, jolloin perustettiin Valtion rikkihappo- ja superfos- 
faattitehtaat Oy (sittemmin Rikkihappo Oy, nykyinen Kemira Oy). Jopa 
suomalaisen typpitehtaan — tosiasiallisesti vasta kolmekymmentä vuotta 
myöhemmin toteutuneen - rakentaminen otettiin pohdittavaksi samana 
vuonna. Vesivoimaa pidettiin yhtenä teknistyvän Suomen uutena, luontai- 
sena rikkautena. Suomalainen sokeriteollisuus perustettiin ja samalla syntyi 
kotimaisen elintarviketuotannon yksi perusosista, kun alettiin kehittää myös 
sokerijuurikkaan viljelyä. Suomi aloitti yhtenä ensimmäisistä maista maail- 
massa niin säännöllisen reittilentotoiminnan kuin yleisradiolähetyksetkin. 
Outokummun 1910-luvun alussa löydettyjä malmirikkauksia päästiin hyö- 
dyntämään, kun niiden varaan perustettu yhtiö tehokkailla saneeraustoi- 
menpiteillä saatiin pelastetuksi konkurssista ja Suomesta tuli yksi Euroopan 
suurimpia kuparintuottajia. Petsamon nikkeliesiintymien löytäminen toi 
vielä harvinaisen ja tuottoisan lisän tähän Suomen uuteen rooliin kaikkein 
halutuimpien raaka-aineiden, ei-rautametallien tuottajana. 

Lyhyesti sanottuna: Suomi alkoi itsenäisyytensä ensimmäisen neljännes- 
vuosisadan aikana nimenomaan teknisessä ja taloudellisessa suhteessa 
kehittyä kohti teollisuusmaata, jonka kuvaavana symbolina ja sisällysluette- 
lona voidaan pitää sen paviljonkia New Yorkin maailmannäyttelyssä 1939. 
rakennusta, josta tuli Alvar Aallon toteuttamana niin Suomen kuin sen 
rakennustaidonkin näyteikkuna (sivu 32). 

Vastapainoksi on kuitenkin todettava, että Suomi ei monissakaan suhteissa 
ehtinyt vielä toiseen maailmansotaan mennessä saada kiinni eroa teknisty- 
miseltään ja teollistumiseltaan sitä vanhempiin Keski-Euroopan maihin. 


Mutta se oli kaventanut tätä eroa vauhdilla, jota voidaan pitää harvinaisena 
ja ansaitusti aikakirjoihin jäävänä.” 


Oy Konttorityön 
kuusi kautta 


, 


Oy Konttorityön tähänastisen kehityksen ajalta Suomessa voidaan erottaa 

viisi toisistaan varsin selvästi erottuvaa kautta. 

e toista maailmansotaa edeltänyt aika eli vuodet 1938-1939, 

* sota- ja pulavuodet eli 1939-1945, 

€ jälleenrakennuksen ja talouselämän toipumisen aika 1945-1956, 

* teollistumisen uusien virtausten, maaseudun tyhjenemisen ja ympäristön 
yleisen kaupungistumisen aika eli suunnilleen vuodet 1956-1970. 

* uuden vaurauden, korkeatekniikan ja sen sovellusten sekä liikkuvuuden 
ja osittain juurilleenpaluun aika eli aika vuodesta 1970 nykypäiviin. 

Kuudentena kautena tähän prosessiin voidaan vihdoin tietenkin liittää 

myös tulevaisuus. 

Kenties voi ensi näkemältä tuntua varsin erikoiselta, että tarkalleen näitä 

maan ja kansakunnan historian vaiheita vastaavat myös toisistaan selvästi 

erottuvat jaksot Oy Konttorityön kehityksessä. 

Se ei kuitenkaan välttämättä ole pelkkää sattumaa. Osittain tässä tosiasiassa 

nimittäin heijastuu se paljon tärkeämpi seikka, että yrityksen historia on 

pakosta sidoksissa myös sen kanssa, mitä sen toiminnan taloudellisessa 

ympäristössä tapahtuu. Tämän vuoksi eri vaiheet Oy Konttorityön kehityk- 

sessä vastaavat tietyiltä osin Suomen taloudellisen kehityksen sodanedelli- 

siä ja sodanjälkeisiä vaiheita. 

Mutta tämä pitää paikkansa vain osittain, sillä tietysti myös konttoribis- 

neksen ja yrityksen oman tietoisen strategian ehdot ovat olleet mukana sane- 

lemassa sitä, mitä yhtiö on milloinkin tehnyt. 

Joka tapauksessa, edellä lueteltuja vaiheita vastaa Oy Konttorityön kehityk- 

sessä niinikään viisi tähänastista jaksoa, joita yhteisenä, kuudentena, seuraa 

tulevaisuus. Ja nämä jaksot ovat: 

* perustamisvaiheet vuosina 1938-1939, 

* sota- ja pulavuodet 1939-1945, 

* lisenssikaupan ja lukuisien rinnakkaisten edustusten vuosikymmen eli 
vuodet 1945-1956, 

* ensimmäinen yhden valtaedustuksen jakso eli ns. Olivettin aika vuosina 
1956-1969, 

* toinen yhden valtaedustuksen jakso eli yhä edelleen jatkuvat Philipsin 
vuodet, jotka alkoivat vuonna 1966. 

Kullakin mainituista eri jaksosta yrityksen historiassa voidaan osoittaa 

olevan omat ja vain sitä luonnehtivat erityispiirteensä. Siksi myös on 

kiinnostavaa todeta, millä tavalla tietoinen strategia ja suunnittelu heijastu- 

vat siirtymisessä vaiheesta seuraavaan. 

Markus Hynninen kuoli yllättävästi vuonna 1944 vain 48-vuotiaana. Perhe- 

yritykseksi muodostettu liike joutui näin kohtaamaan kriisin, josta se selvisi 

kuitenkin erinomaisesti, ei vähiten maltillisen ja yritykselle erittäin uskolli- 

sen henkilöstön ansiosta. Samalla alkoi maan sodasta toipumisen, jälleen- 

rakennuksen, sotakorvaustuotannon teollisuudessa pohjustaman suuren 


Viereisellä sivulla: 


Ns. Gröngvistin talo (Pohjoisesplanadi 25) oli 
Oy Konttorityön tyyssijana lähes neljän vuosi- 
kymmenen ajan (vuosina 1939-1986) 


Laskukonemainontaa 1930-luvulta: Addo- 
X-laskukoneen tuoteilmoituksesta. Myyjänä 
on Oy Mercedes Ab (sittemmin Merso), jonka 
perustajiin Markus Hynninen myös oli 
kuulunut 

rakennemuutoksen ja hieman myöhemmin myös kansainvälisille markki- 
noille laajentuvan etsiytymisen aika, liike-elämän vapautumisen aika - ja 
toisaalta käynnistyi aika, jolloin kuohumaan pyrkivää ulkomaankauppaa, 
varsinkin tuontia, ankarasti pyrittiin sääntelemään viranomaisten, erityi- 
sesti tästä tehtävästä huolehtivan lisenssiviraston, kädellä. Kaikkien näiden 
ristipaineiden keskellä Oy Konttorityö valitsi ehkä nyt ensimmäistä kertaa 
uuden, tietoisen strategian: se pyrki keräämään itselleen mahdollisimman 
paljon eri tuotteiden ja eri valmistajien edustuksia niin, että niitä lopulta oli 
useita kymmeniä. Sodan jälkeen seurannutta ensimmäistä vuosikymmentä 
voidaankin siksi Oy Konttorityön historiassa varsin hyvin nimittää moni- 
tuotekaudeksi. 

Jyrkkää vastakohtaa tälle ajattelulle merkitsi seuraava kausi, joka alkoi 
vuonna 1966 italialaisen Olivettin tarjotessa tuotteidensa, ensisijaisesti 
kirjoituskoneiden ja laskukoneiden yksinedustusta Suomessa Oy Konttori- 
työlle. Tämä tarjous otettiin vastaan ja se samalla edellytti kuitenkin luopu- 
mista kaikista näiden tuotteiden kanssa mahdollisesti kilpailevista tuot 
teista. Välttämätön seuraus oli koko yrityskuvan jyrkkä muuttuminen moni- 
tuotekauden aikaisesta. Oy Konttorityöstä tuli leimallisesti Olivettin edus- 
taja Suomessa, ei vähiten siksi, että tämä myös tuotteidensa uudenaikai- 
sella muotoilulla konttorikaupassa ensimmäistä kertaa huomiota herättänyt 
päämies ulotti senaikaiseksi poikkeuksellisen näkyvällä tavalla vaikutuk- 
sensa myös sellaisiin seikkoihin kuin myymälän ja näyttelyosastojen yhden- 
mukaiseen, hyvin moderniin ja hyvin suunniteltuun asuun. 

Jyrkkä suunnanmuutos osoittautui varmaankin hyväksi, sillä monituote- 
kauden tuotepaljouden hanskassa pitäminen, sen mahdollisimman kivutto- 
masti purkamisesta puhumattakaan, yhden ja toisen päämiehen hävitessä 
hiljaa markkinoilta, olisi varmasti käynyt piankin katteettomammaksi, ellei 
vähitellen peräti mahdottomaksi. 

Mutta olosuhteet maailman markkinoilla muuttuivat jälleen ja päämies 
alkoi kohdata 1960-luvulla kasvavaa painetta tulossa olevien elektronisten 
laskukoneiden - jotka eivät kuuluneet silloin sen tuoteflooraan - ja japani- 
laisten aiheuttaman kilpailun puolelta. Kun Olivettilla varmasti mielessä oli 
myös oman tytäryhtiön toteuttaminen Suomessa johonkin aikaan - ja se 
joutui itse rakennemuutoksen käsiin lähtiessään 1970-luvun alussa siirty- 
mään kohti elektronista laskutekniikkaa ja tietojen käsittelyä, aika oli 
molemmin puolin helppo katsoa kypsäksi sille, että Oy Konttorityö luopui 
Olivettin edustuksesta. Tämä tapahtui vuonna 1968. 

Sitä ennen Oy Konttorityö oli kuitenkin ottanut vuonna 1966 tuotevalikoi- 
maansa Philipsin tuotteen, jota valmistaja perinteisesti markkinoi kaik- 
kialla omaan konserniinsa kuulumattomien ja itsenäisten yksinedustajien 
kautta. Kyseessä olivat sanelimet ja sanelinjärjestelmät, jotka eivät miten- 
kään kilpailleet Olivettin tuotteiden kanssa. Kun Olivettin edustus lakkasi 
Oy Konttorityöltä, alkoi siten uusi yhden pääedustuksen luonnehtima 


Kirjoituskone Continental n:o 827366, jonka 
Oy Konttorityö 3.4.1939 myi silloiselle Asu- 
tushallitukselle 5400 markan hinnasta. 
37 nimikirjoituksen vahvistama dokumentti 
kertoo, että Konttorityön huollon henkilöstö 
hankki koneen käsiinsä vuonna 1978 — sen 
oltua siihen asti kaikesta päätellen keskey- 
tyksettömässä käytössä — ja luovutti sen 
mahdollisimman — alkuperäiseen kuntoon 
palautettuaan yhtiön johdolle, jotta se ”ker- 
toisi tuleville sukupolville millä ja minkälai- 
sella koneella liikkeen perustaja Markus 
Hynninen 1939 aloitti konttorikoneiden 
myynnin.” Lahjoitus kertoo kyllä myös jos- 
tain muustakin: henkilöstön uskollisuudesta 
ja kotipaikkatunteesta yritystä kohtaan 


Oy Konttorityön huoltohenkilökunta on luovuttanut tämän 
Continental kirjoituskoneen N:0827366 liikkeen johdolle toivomuk- 
sella, että kone asetettaisiin paikkaan jossa se kertoisi tuleville 
sukupolville millä ja minkälaisella koneella liikkeen perustaja 
Markus Hynninen 1939 aloitti konttorikoneiden tuonnin ja myynnin. 

Koneen on myynyt Oy Konttorityö 3.4.1939 Asutushallitukselle 
( nykyisin Maatilahallitus ) mk: 5400:- Kone 011 jatkuvassa käy- 
tössä aina kesäkuuhun 1978, josta se siirtyi puolustuslaitokselle, 
Eräiden ystävällisten henkilöiden myötävaikutuksella saimme koneen 
haltuumme. 


Huollon henkilökunta toivoo ja uskoo, että tämä kone jykevällä 
ja vahvalla olemuksellaan sympolisoi koko Konttorityön menneisyyttä 
ja tulevaisuutta. 

1960-luvun konttorikoneiden näyttelyarkki- 
tehtuuria: Olivettin koneita Oy Konttorityön 
osastolla. Italialaisen päämiehen hyvinkin 
pitkälle määrittelemä, yhtenäisen moderni 
ilme leimasi myös Oy Konttorityön messu- 
esiintymisiä tuohon aikaan. Mutta kontras- 
tia edeltäneiden vuosien näyttelyesiintymisiin 
toi luonnollisesti myös edustusten ja sitä 
mukaa tietysti näyttelyosastojenkin painottu- 
minen yhteen tai enintään kahteen päämie- 
heen kerrallaan. Se oli taas luonnollista 
seurausta Oy Konttorityön 1950-luvun puoli- 
välin paikkeilla omaksumasta muuttuneesta 
ja keskittyneestä edustusten hankintastrate- 
giasta 

kausi; Olivettin kaudesta oli tullut nyt vain Philipsin kausi. Ja se on se kausi, | 


joka Oy Konttorityössä jatkuu edelleenkin. 

Senkin alkuun sopi kuitenkin vielä laajentuma, kun Philips syksyllä 1968 
julkisti elektroniset laskukoneet ja keväällä 1969 laajensi tietokoneen siihen- 

astista käsitettä aikansa oloissa kumouksellisella tavalla tuomalla mark- 

kinoille niiden tiettävästi ensimmäisen toimistotietokoneen. Nämäkin tuot- 

teet tulivat Oy Konttorityön edustuksen hoitoon Suomessa. Tilanne jatkui 

tietokoneiden osalta vuoteen 1970 saakka, jolloin pääyhtiötä Suomessa 

edustava Oy Philips Ab otti ne huostaansa ja muodosti yhtymän kansain- 

välisen käytännön mukaisen Philips Data Systems -osaston. 

Tämä merkitsi välillä jo henkilöstöltään Philipsin tuotejulkistusten ansiosta 

historiansa suurimpaan henkilöstöön kasvaneelle Oy Konttorityölle vastaa- 
vaa vähennystä, kun asianomaisen osaston työntekijät siirtyivät tietysti tuot- 
teiden mukana Philipsille. 

Ja toista vähennystä - sekä Oy Konttorityön tuotekuvan muodostumista 
nykyiselleen - merkitsi se, että Philips vuonna 1973 lopetti kokonaan 
elektronisten laskukoneiden valmistuksen. 


Vauraat 


vuodet | 
1938-1939 


Suomi 1938 
ja 1939 


Toisin kuin nykyisin usein luullaan, Suomi oli viimeisinä toista maailman- 
sotaa edeltäneinä rauhan vuosina erittäin vauras maa. Tosin on totta, että 
maassa ei varallisuus ollut yhtä hyvin tasan jakautunut kuin se ehkä on 
nykyään, mutta eipä liene nälkää näkeviäkään ollut juuri lainkaan. 


Ja tuona aikana itse eläneestä tuntuu siltä, että vaikka ihmiset kenties ajat- 
telultaan ja asennoitumiseltaan silloin olivat nykyistä pintapuolisempia, 
niin eivätpä monet maailman tämänpäiväiset ongelmatkaan olleet vielä 
kehittyneet. 


Kaiken kaikkiaan: Suomi vuonna 1938 ja sen elintaso sekä yleiset olosuh- 
teet olivat sodan harmaina vuosina monien mielissä ikään kuin hyvinvoin- 
nin normi, johon vallitsevaa tilaa verrattiin ja jonka toivottiin palaavan 
joskus takaisin. Silloin olivat jo 1930-luvun alun talouslaman ahdistukset 
takanapäin - ja vaikka tuo aika ei tarkalleen samanlaisena koskaan palan- 
nut, siitä sittenkin tuli tietynlainen normi myös myöhemmälle talouskehi- 
tykselle. Niiden jotka luulevat 1950-lukua kauttaaltaan vain jonkinlaiseksi 
jatketuksi pula-ajaksi, on hyvä tietää, että vuoden 1938 elintaso saavutettiin 
Suomessa uudestaan vuonna 1955. Se oli muuten vuosi, jolloin mopot löivät 
liikenteessä itsensä läpi ja sitä seuranneena vuotena muovien kuluttaja- 
hinnat putosivat Suomessa romahtamalla sille tasolle, että muoviset koti- 
taloustavarat lakkasivat olemasta odotettuja ulkomaantuliaisia! 


Suomi vuosina 1938-1939 ei - tavallisen kuluttajan tasolla edelleen pysyäk- 
semme - näytä olleen mitenkään erityisen aktiivinen maailmantilanteen 
seuraajana. Luultavasti täällä melkein jokainen odotti rauhantilan jatku- 
van ja sellaisia tapahtumia kuin Munchenin sopimusta ja sen mahdolli- 
sia seuraamuksia Manner-Euroopan poliittiseen tasapainotilaan vaikut- 
tajana tuskin monikaan lienee - itsensä poliitikkojen ja valtiomiesten pii- 
fin ulkopuolella — pohtinut. 


Viereisellä sivulla: 

Alvar Aallon suunnittelema Suomen pavil- 
jonki New Yorkin maailmannäyttelyssä 
1939-1940 on ehkä liian usein unohdettu, 
mutta hyvinkin tärkeä vaihe koko itsenäisen 
Suomen kansainvälisen imagen muodostu- 
misessa. Paviljongin merkitys jäi ehkä tosin 
lyhytaikaiseksi, mutta silti se oli tärkeä, ei 
vain antamalla tietoa Suomesta, vaan ole- 
malla itsessään myös edustava näyte suoma- 
laisesta rakennustaiteesta parhaimmillaan 
1930-luvulla. Maailmannäyttelyn rakenteet- 
han saivat pian muutakin merkitystä ja 
astuivat maailmanhistoriaan: näissä toimi jo 
1940-luvulla Yhdistyneiden kansakuntien 
ensimmäinen päämaja 

Liike-elämän suuria tarpeita edusti ajan- 
mukaiseksi messu-, näyttely-, kongressi- ja 
jopa konserttitilaksi vuonna 1935 noussut 
Helsingin Messuhalli.  Messurakennus tai 
erillinen messualue alkoi noihin aikoihin 
olla suurkaupungille välttämättömyys 


Kehityksen 
peili 


Helsingin ydinkeskustassa näkyi runsaana ja 
tiheään tahtiin toteutuneena suuri osa siitä 
muutoksesta, joka leimasi koko Suomen 
kehittymistä 1930-luvulla. Tästä syystä se 
esiintyy ehkä hieman yliedustuneena myös 
toistuvasti tämän kirjan tarinassa. 


Hotelli Tomi edusti tyypillistä 1930-luvun 
Helsingin uutta suuntautumista: se oli ”pie- 
nen suurkaupungin” vastine isoisempien pil- 
venpiirtäjille — ja samalla ensimmäinen 
rakennus Suomessa, jossa oli yli kymmenen 
toimivaa kerrosta (ei pelkkiä porrastasoja 
tms.) 

Helsingin ydinkeskustan arkkitehtuuria ja 
ilmettä muokkasi ennen sotavuosia vielä uusi 
pääpostitalo, joka valmistui ja otettiin käyt- 
töön vuonna 1938. Hiljaisuus sen tai Messu- 
hallin ympärillä ei välttämättä johdu siitä, 
että kuvaus olisi ajoitettu hiljaiseen tuntiin, 
vaan liikenne lienee yksinkertaisesti ollut sil- 
loin niin vähäistä kuin kuvista ilmenee 


Kahdet messut, 
kaksi kulttuuria 


Kaksi näkymää konttorikonemessuihin 1930 
-luvulla. Esiteltävät tuotteet ovat melkeinpä 
samoja, mutta messutoteutuksissa on eroja: 


... osasto suomalaisessa näyttelyssä, arvaten- 
kin vielä melko tuoreessa Messuhallissa, Hel- 
singissä, vuonna 1939. Suomalainen näytte- 
lyratkaisu on tänäänkin varsin moderni ja 


viihtyisämpi; väen puute johtunee kuitenkin 
siitä, että kuva on ehkä otettu ennen avaamis- 
aikaa... 

...ja osasto kaikesta päätellen Leipzigin mes- 
suilla, Saksassa, suunnilleen samaan aikaan. 
Näyttelynä se on hyvinkin karu; yleisötungos 
sensijaan on melkoinen ja alkaa siinä suh- 
teessa muistuttaa tätä päivää 


Saksalainen kirjoituskone Continental oli 
yksi Oy Konttorityön ensimmäisiä ja tär- 
keimpiä edustuksia. Se oli myös tuote, jonka 
markkinointiin Markus Hynninen näyttää 
apulaisineen panostaneen paljon. Osaltaan 
oli uudelle yritykselle tärkeätä saada yksi joh- 
tavista eurooppalaisten markkinoiden mer- 
keistä edustetukseen. Mutta vaikka Konttori- 
työ ei ollut suinkaan Continentalin ensim- 
mäinen tuoja Suomessa, osaltaan myös sen 
ponnistelut olivat rakentamassa Continenta- 
lin jatkossa Suomen markkinoilla saamaa 
näyttävää asemaa 


15 
On 


Suomea tunnettiin laajalti maailmalla 1930- 
luvun lopulla. Ei ollut mitenkään yllättävää, 
että F.E. Sillanpää sai kirjallisuuden Nobelin 
palkinnon 1939 


Orastava ulkomaanturismi kiinnosti ihmisiä paljon enemmän ja moni 
todella matkusti - meidän mielestämme hämmästyttävän nykyaikaisissa 
mitoissa — pitkin Eurooppaa. Mutta jo käynti toisissa maanosissa - puhu. 
mattakaan mistään maailmanympärimatkasta — johti jo siihen, että mat- 
kalla ollut saattoi julkaista retkestään oikean, myynnissä olevan kirjan! 
Tätä tapahtui nimittäin juuri 1930-luvulla useammin kuin kerran! 


Konttorityö starttaa 


Oy Konttorityön perustajan Markus Hynnisen poika ja yhtiön nykyinen 
toimitusjohtaja aina vuodesta 1960 saakka Tom Hynninen sanoi kerran 
tämän kirjoittajalle, että hänen isänsä mahdollisesti ennakoi tulevan maail- 
manpoliittisen ja Suomeakin koskevan tilanteen päättäessään vuonna 1938 
luopua mukavasta ja arvostetusta asemasta Viipurin Systeman toimitus- 
johtajana, Systeman aallon pääasiallisena vetäjänä Suomen silloin toiseksi 
suurimmassa kaupungissa ja niin kaupallisesti, kielellisesti kuin sivistyk- 
sellisesti ja kulttuurisestikin poikkeuksellisen vireässä keskuksessa. 


Perusteluna tälle mielenkiintoiselle ajatukselleen Markuksen poika Tom 
Hynninen esittää mm. sen, että hänen isänsä oli, lähinnä paljon asioides- 
saan saksalaisen Continental-kirjoitus- ja laskukoneita valmistavan 
Wanderer-Werken kanssa alkanut nähdä, miten asiat ovat menossa. 


Onko Tom näissä päättelyissään oikeassa vai ei, jäänee ikuisesti täysin sel- 
vittämättä. Tosiasia vain on, että Markus Hynninen muutti perheineen 
Helsinkiin syksyllä 1938 ja pystytti tänne uuden liikkeen, Oy Konttorityö - 
Kontorsarbete Ab:n, joka tuli piankin tunnetuksi vain suomenkielisellä 
nimellään, vaikka virallisesti sen nimi muutettiin totuttuun yksikieliseen 
asuunsa vasta 1980-luvun aikana. 


On aivan selvää, että Oy Konttorityön perustaja, Viipurista vuonna 1938 
Helsinkiin uutta, omaa yritystä perustamaan siirtynyt konttoribisneksen 
ammattimies Markus Hynninen tahtoi alusta saakka tehdä yrityksestään 
monipuolisen, vireän ja muista erottuvan täyden palvelun laatuliikkeen. 
Hän näyttää olleen erityisen aloitehakuinen, ennakkoluuloton, tarmokas 
ja idearikas sekä sijoittaneen täysin määrin kaikki nämä ominaisuutensa 
Oy Konttorityön kehittämiseen. Siksi juuri hänen panoksensa ja hyvinkin 
luonnollisesti — leimaa yrityksen kehitystä sen runsaana ensimmäisenä 
toimintavuotena. 


Oy Konttorityön näyteikkuna yhtiön ensim- 
mäisessä osoitteessa, Aleksanterinkatu 38 
Helsingissä. Yritys on vasta neljännesvuoden 
ikäinen, sillä kuvanottopäivä oli 1.1.1939 


OY KONTTORITYÖ- KONTORSARBETE AB 


Markus Hynninen johti uutta yritystään 
myös monien uusien ideoiden pohjalta. 
Yksi niistä oli toteutunut jo hänen ollessaan 
Viipurin Systemassa. Se oli firman julkai- 
sema erityinen asiakaslehti, joka lienee ollut 
ensimmäisiä lajissaan koko Suomessa — ja 
joka jo silloin muuten kantoi tulevan uuden 
yrityksen nimeä. Lehti alkoi ilmestyä 1938 
Viipurin Systeman julkaisemana ja se siirtyi 
sellaisenaan Konttorityön asiakaslehdeksi 
kunnes sota lopetti sen ilmestymisen 


KONTTORITYÖN LAAJUUS KASVAA 


talouselämän kehittyessä 


Sodan ja pulan ajat merkitsivät sellaisia reunaehtoja, että jo niiden yksin- 
omainen luetteleminen riittää kuvaamaan, mitä yritykset saattoivat silloi- 
sissa oloissa tehdä. Tämä pätee myös Oy Konttorityöhön nähden, joskin 
taas voidaan ihailevasti todeta, että Markus Hynniseltä riitti aloitteellisuutta 
ja intoa uusiin asioihin niissäkin olosuhteissa. 


Joka tapauksessa Markus Hynninen toi mukanaan nipun ideoita, jotka 
hän kaikki pani toimeen Oy Konttorityön puitteissa. Ikäänkuin väistä- 
mättömästi saa sen kuvan, että hän halusi yrityksestään muodostuvan sen 
instrumentin tai laboratorion, jossa hän kokeilee kaikkia kenties jo kauan- 
kin hautomiaan ideoita. Näillä aukeamilla Markus Hynnisen ideoista ja 
aloitteista tunnetuimpia - niistä jotka ehtivät toteutua vain vuosien 1938 
ja 1939 kuluessa — on tekstein ja valokuvin lähemmin selostettu. 


Yksi keskeinen oivallus Markus Hynnisen suunnitelmien toteutumisen 
kannalta oli myös se, että hän toi mukanaan Viipurista itse huolellisesti 
valitsemansa kaikkein tärkeimmät alaiset. 


Ainakin kolme huoltomiestä seurasi häntä sieltä Helsinkiin ja kenties klas- 
sisen aseman Oy Konttorityön historiassa saa nuori konttoristi ja upseerin 
rouva Agnes Antsalo, joka tuli Markus Hynnisen palvelukseen Viipurin 
Systemasta myös Oy Konttorityöhön ja aivan sen toiminnan ensimmäi- 
sestä päivästä lähtien. Agnes Antsalo siirtyi Oy Konttorityöstä eläkkeelle 
vasta vuonna 1972 ja toimi viime vuodet sen konttoripäällikkönä. 


Meillä ei ole enää juuri helposti kiinni saatavissa olevaa tietoa siitä, miten 
helsinkiläinen liikemaailma uuteen yrittäjään suhtautui. Omien ammatti- 
kumppaniensa keskuudessa Markus Hynninen varmasti tiedettiin ja tunnet 
tiin hyvinkin; alalla väkeä oli siihen aikaan niin vähän, että kaikki melko 
varmasti tunsivat toisensa ja varsinkin niin värikäs hahmo kuin hän lienee 
ollut, tunnettiin varmaan sitäkin paremmin. 


Ja ellei Markus Hynnistä etukäteen Helsingissä tunnettu, varmaa on vain, 
että hänen kättensä jäljet tultiin tuntemaan ja näkemään piankin. Hän 
otti ensin käyttöönsä yhden liikekeskustan parhaista paikoista Aleksin ja 
Kluuvikadun kulmassa — vaihtaakseen sen vain hieman myöhemmin ja 
pysyvästi toiseen, melkein vielä parempaan Pohjoisesplanadilla. Hänen 
myymälästään tuli näyttävä kokonaisuus, maan tunnetuimpiin kuuluvat 
arkkitehdit suunnittelivat hänelle sen ja hänen toimistonsa sisustan, hänen 
huoltonsa ja korjaamonsa starttasi heti liikkeen aloittaessa toimintansa, 
hän hankki nimekkäitä edustuksia: Continentalin kirjoituskoneen ja lasku- 
sekä laskutuskoneet, Addon ja Original-Odhnerin laskukoneet sekä monta 
muuta johtavaa konemerkkiä, hän perusti konekirjoituskoulun yritykseensä 
- lyhyesti: mitä Markus Hynninen ikinä lieneekään suunnitellut, tulosta 
hänen työstään oli, että pääkaupunkiin oli ilmaantunut yritys, joka alkoi 
heti näyttää kyntensä täyden palvelun uudenaikaisena konttorikoneliik- 
keenä. Sen toimialaan kuuluivat niin tuonti ja tukkukauppa, niin vähit- 
täiskauppa kuin jälleenmyyjien maanlaajuinen verkko, niin myyntikokouk- 
set kuin näyteikkunaesittelytkin. Oy Konttorityö oli tullut jäädäkseen osaksi 
Helsingin liike-elämää. 


myymästähime koneestu; malli 


valmistusnumeto 

sitoudumme täten = vuoriseen takuussen; Jähet: 
väen taman ajan kuluessa vapaasti kaikki mahdol: 
liset alae Lai valmistusvikoihin tarvitinvat osat: 
Tämä sitoumuksemme rankexa, jos kone 
Takan-ajan kuluessa joutua toisella omistajalle; 
jox siihen otetuan osia joltakin toiselta likkeettä 
tai valumieheltä kuin meidän, tahi pahilistus. ja 
tarkistustöissä. käytetään henkilöitä tai vyö. 


pajoja, joita emme ola hyväkeyneet. 


kuon 


Käyttäjän etujen valvontaa edusti varhain 
Oy Konttorityön omissa nimissään ja arvat- 
tavasti myös omasta aloitteestaan käyttöön 
ottama sitoumuslomake, jonka täyttämällä 
yhtiö sitoutui myymästään koneesta erikseen 
sovittavan pituiseen takuuseen. Takuu koski 
ainakin kahta yhtiön silloista päätuotetta: 
Addo-laskukoneita ja Continental-kirjoitus- 
koneita. Kuluttaja-asiamiehestä ei tuolloin 
oltu vielä kuultukaan ... Se että takuuajan 
pituudesta voitiin sopia erikseen ja moni 
muukin seikka osoittaa, että takuukäytäntö 
ei ollut muotoutunut vielä nykyiselleen. 
Ehkäpä koko takuusitoumus tällä tavoin 
toteutettuna oli yksi Markus Hynnisen omia 
ideoita ... 


Funkistilat 
uusrenessanssitalossa 


Otsikko voinee tuntua käsitteiden sekaan 
nukselta, mutta se ei sitä kuitenkaan ole 
Aivan ilmeisesti on vain yksi niistä Markus 
Hynnisen uusista ideoista, joille hän on etsi- 
nyt toteutusta Oy Konttorityön toiminnassa 
se että yrityksen tilatkin on yksilöllisesti suun- 
niteltava juuri sitä varten. Ja niin hän päätyi 
tilaamaan = yksityiskohtaisen = sisustus- ja 
kalustussuunnitelman Oy Konttorityötä var- 
ten yhdeltä 1930-luvun lopun nimekkäim- 
piin ja näkyvimpiin kuuluneelta suunniitteli- 
jalta, Arkkitehtitoimisto Lappi-Seppälä ja 
Martakselta. 

Tulos oli, paitsi näyttävä, vielä tänäänkin 
nähtynä erittäin mielenkiintoinen. Helsingin 
liikekeskustaa — hallinneista — liiketaloista 
yhteen omaleimaisimpia, rakennuttajansa 
mukaan Gröngvistin kivimuuriksi nimettyyn 
ja vuonna 1881 valmistuneeseen uusrenes: 
sanssitaloon Markus Hynninen sijoitti [055 
Konttorityön jaettuna kahteen tasoon: katu- 
tasossa olevaan, suuri-ikkunaiseen myymä- 
lään ja kolmannessa kerroksessa sijaitsevaan. 
317 neliömetrin toimistoon. 


Yllä: 
Myymälä kadun tasossa edusti kalusteineen 
ja mainosvaloineen aitoa 1930-luvun lopun 
tyyliä. 


Oikealla: 


Alusta alkaen Oy Konttorityössä on aina ollut 
— ja edelleenkin on - erityinen tila, näyttely- 
huone, markkinoitavien tuotteiden esittelyä 
ja tutkimista varten. Tämä tila pysyi yhtiön 
Gröngvistin talossa ollessa aina samana ja 
käyttötarkoitukseltaan muuttumattomana. 
Se oli toimistokerroksessa, joten kyseessä ei 
ollut myymälässä oleva esittelytila. Seoli toki 
eri aikoina eri tavalla sisustettu kuin iässä 
arkkitehtien Lappi-Seppälä ja Martas toi- 
Miston suunnittelemassa alkuperäisessä rat- 
kaisussa, joka on kuvattu vuonna 1939 

Tällä päätöksellä Oy Konttorityö oli saanut 
tilat, jotka tulivat olemaan sen päämajana 
koko liikkeen osalta melkein ummelleen 30 
vuotta ja toimiston osalta lähes puoli vuosi- 
sataa. Ja niihin tiloihin arkkitehdit Lappi- 
Seppälä ja Martas puolestaan toteuttivat 
meidän oloissamme tyylikkään, aidosti oma- 
leimaisen ja harvinaisen kokonaisvaltaisen 
funkisratkaisun, josta tämän aukeaman 
kuvat antavat yksityiskohtaisemman läpi- 
leikkauksen. 

Oy Konttorityö tuli täten tehneeksi myös sillä 
muuten jo unohdetulla tavalla suomalaista 
bisneshistoriaa, että harvoin lienee tuohon 
aikaan ja sen kokoiselle yritykselle tehty 
tiloja, jotka ansaitsee vielä myöhemminkin 
muistaa yhtenä oman aikansa bisnesarkki- 
tehtuurin elävänä saavutuksena. 


Oikealla: 

Toimitusjohtajan huone säilyi esittelytilan 
takana ja ainakin loppuvuosina myös sisään- 
käynnillä muuhun toimistoon liitettynä al- 
kuperäisessä tehtävässään näistä Markus 
Hynnisen ajoista vuonna 1986 tapahtunee- 
seen Lauttasaareen-muuttoon asti. Jopa 
kalustus oli suureksi osaksi sama, mutta 
huoneen yleisilme, työpöytä ja sen sijoitus 


olivat Tom Hynnisen toimitusjohtajakau- 
della erilaiset 


Vasemmalla: 

Sisäänkäyntiä toimistoon hallitsi mahtava 
pylväikkö. Tämä näkymä säilyi muutoin 
suunnilleen muuttumattomana aina Olivetti- 
ajan alkuun 1950-luvun jälkipuoliskolle 


Oikealla: 


Samaa muotokieltä muun arkkitehtuurin 
kanssa puhui käytävä alkuperäisen toimis- 
ton sisällä 

Kannettava 
kirjoituskone 

- markkinoiden 
uutuus 


Yksi niistä ideoista, joista kirjoituskone- 
markkinoille avautui aivan uusia suuntia 
1930-luvun aikana ainakin Euroopassa, oli 
aivan uuden konetyypin: —matkakirjoitus- 
koneen, toteuttaminen. Ei todellakaan tar- 
vitse mennä tämän kauemmas historiaan, 
kun toteutuskelpoisen ajatuksen kevyestä ja 
mukana = kannettavasta = kirjoituskoneesta 
kohtaa uutena ja uusiin käyttäjäryhmiin 
vetoavana ideana. Jo suur- ja pienaakkosten 
ohjaaminen samoilta näppäimiltä oli uutuus, 
joka pienensi matkakoneissa tarvittavalla 
tavalla koneiden kokoa 

Tämän uuden idean merkitys näkyi myös 
siinä monipuolisessa. mainonnassa, jolla 
matkakirjoituskoneiden valmistajat edistivät 
uusien koneidensa markkinointia. Tämän 
aukeaman kuvissa on esitetty näytteitä Con- 
tinental-koneiden valmistajan, Wanderer- 
Werken, matkakirjoituskoneiden mainon- 
nasta ja markkinointi-ideoista Konttori- 
työn alkuvaiheiden kaudelta 

”Äänettömyys" tai ehkä kohtuullisemmin 
ilmaistuna ”hiljainen käynti” oli sodan- 
edellisinä aikoina Continentalin kirjoitus- 
koneiden toinen näyttävästi mainostettu 
laatuetu. Se kuitenkin näyttää liittyneen 
”normaalimittaisiin” toimistokoneisiin, joi- 
den mallinimistöönkin tämä ominaisuus tuo- 
tiin ”Silenta”:n nimisenä 


Äänettömyyttä esiteltiin myös messuilla ajan 
tyylin yhdessä muiden hyvien ominaisuuk- 
sien kanssa. Osastossa näkyy läpileikkaus 
Continentalin tuotekirjasta noin vuonna 
1939 ja erillisellä pöydällä on tyylikäs yksi- 
tyiskohta: valkoinen = pienkirjoituskone. 
Kirjoituskoneet olivat tuohon aikaan tavalli- 
sesti mustia, kuten toimistokoneet yleensäkin 


”Äänetön” 
kirjoituskone 
1930-luvun 


malliin 

Vauhdilla 
matkaan 

Continentalin toimistokonekirjo käsitti kir- 
joituskoneiden lisäksi myös laskukoneet .... 


.... ja laskutusautomaatit 


Oy Konttorityön näyttelyosasto sotaa edel- 
täneeltä ajalta havainnollistaa Continentalin 
vahvaa asemaa yhtiön edustuksissa, mutta 
toisaalta myös (katso kuvaa siv. 18) sen mää- 
rätietoista pyrkimystä kerätä hoidettavikseen 
kansainvälisillä markkinoilla vahvoiksi tun- 
nettuja merkkejä 


Kontaktit päämiesten edustajien kanssa ovat 
tärkeitä konttorikonekaupassakin. Kuva on 
ilmeisesti Original-Odhnerin laskukoneväen 
kanssa pidetyn kokouksen osanottajista ja se 
ajoittuu Viipurin Systeman aikaan tai Kont- 
torityön alkuvuosiin 


Myyntityön 
arkea 


Oy Konttorityö rakensi toimintansa alusta 
alkaen myös mahdollisimman laajan sekä 
maan kattavan jälleenmyyjä- ja huoltoval- 
miuksien verkon varaan. Tämän taas on täy- 
tynyt johtaa siihen, että yhteisillä myynti- 
kokouksilla ja vastaavilla tapaamisilla tuli 
toiminnan organisoinnin ja sen laadun 
yhdenmukaistamisen vuoksi olemaan tärkeä 
merkitys. Vain parikymmentä vuotta sitten 
ainakin IBM oli soveltanut jo samaa menet- 
telyä USA:ssa; tähän Oy Konttorityön maa- 
liskuussa 1939 pidettyyn myyntikokoukseen 
oli tullut jo kymmeniä henkilöitä 


”Konttorikonemessujen jälkitunnelmia” on 
merkitty selitykseksi tämän kuvan taakse. 
Kuva on vuodelta 1939 ja sen oikeassa lai- 
dassa on Oy Konttorityön nykyinen toimitus- 
johtaja Tom Hynninen otsatukkaisena nuo- 
rukaisena 


Ainakin vielä toinen näin suuri myyntiko- 
kous ehdittiin Oy Konttorityössä pitää vuoden 
1939 aikana 

Viereisellä sivulla: 

Sodanaikaisen kaupungin symboliksi Suo- 
messa kelpaa varsin hyvin tämä helsinkiläis- 
näkymä vuodelta - arvattavastikin syksyltä — 
1939. Kerrostalo on varustettu hiekkasäkeillä 
pommitus- ja sirpalevaurioita vastaan 

Sodan ja pulan 
haasteet 
1939-1944 


Tästä se alkoi .. (alla) 


(Viereisellä sivulla) 

. nimittäin elintarvikkeiden ja nautinto- 
aineiden säännöstely syksyllä 1939, jolloin 
sokeri ja kahvi ensimmäisinä joutuivat kor- 
tille. Myöhemmin säännöstely ulottui myös 
vaatteisiin ja jalkineisiin sekä jatkui osittain 
aina vuoteen 1954 saakka, jolloin viimeiset, 
tosiasiallisesti jo lähes virattomina lojuneet 
yleisostokortit poistettiin käytöstä. Mutta 


vilkkaimpana säännöstelykautena, vuosina 
1941-1945, kansalaisen lompakossa saattoi 
olla erilaisia kansanhuollon ostokortteja 
melkein kuin seteleitä 


Suomi; 
yhteisponnistuksia 
ja korttikauppaa 

| 


Kesä 1939 oli joka suhteessa erikoinen. Se oli erittäin kuuma: niin Suomessa 
säiden puolesta kuin koko Euroopassa kansainvälispoliittisesti. Ja syksyn 
tullessa räjähti: kaikkien pelkäämä, monien ennakoima ja toisten mielestä 
kuitenkin mahdoton sota syttyi. Toinen maailmansota oli alkanut, tuskin 21 
vuoden kuluttua siitä, kun aseet sen edeltäjän tuoksinasta olivat vaienneet. | 
Suomi ei joutunut sotaan alusta lähtien, silloin kun aseet alkoivat puhua. 
Puolan rajoilla 1.9. Mutta tuosta perinteisestä syksyn alkamispäivästä - mm. 
koulut alkoivat silloin ja viimeiset perheet olivat palanneet kesänvietosta 
kaupunkeihin - lähtien ilmapiiri tässä maassa oli aistittavalla tavalla toinen. 
Vielä kesä oli ollut hilpeätä, huoletonta ja tarjolla olevaan tavaraan nähden 
aivan puutteetonta aikaa eikä moni tavallinen kuluttaja osannut oikein 
muuta kuvitellakaan. 

Mutta syyskuun alussa siis jymähti. Moni halusi uskoa vielä, että sota tai 
ankarat ajat eivät tulisi koskettamaan Suomea tai että koko tilanne normali- 
soituisi tuota pikaa, mutta yleisesti otettuna varauduttiin aivan muuhun. 
Ihmiset vetäytyivät vakaviksi, väestönsuojeluviranomaisten ohjeiden mu- 
kaan alettiin koteja ja taloja ennakoivasti suojata pommitusvaurioita vas- 
taan mm. liimaamalla ikkunoihin ruutujen laidasta laitaan ulottuvista lii- 
mapaperisuikaleista tehtyjä verkkoja! Hiekkasäkit ilmaantuivat talojen sei- 
nustoille tukemaan niitä sortumiselta, kellareihin ja pesutupiin tehtiin hir- 
sistä tukirakenteita niin, että ne muuttuivat väestönsuojiksi ja säännöstely- 
kausi alkoi syyskuussa, kun kahvi ja sokeri ensimmäisinä tulivat kortille. 
30.11. sota alkoi sitten myös Suomen osalta: talvisota oli syttynyt runsaat 
sata päivää kestävään rajuun paloon - ja suomalainen ”kulutusjuhla” - 
tuota termiä olisi senaikaisissa oloissa nimittäin voitu jo silloin hyvin käyt- 
tää — oli ohi. Täsmälleen samanlaisena se ei palannut koskaan ja kesti vielä 
kymmenen vuotta sodan päättymisen jälkeen ennenkuin Suomessa uusissa 
olosuhteissa saavutettiin useille eräänlaiseksi vakiintuneen hyvinvoinnin 
mittapuuksi muodostunut, vuonna 1938 vallinnut tavaran runsaus ja elin- 
taso. 

Sodasta, sotavuosista, niiden tapahtumista ja elämästä Suomessa sodan 
aikana on kirjoitettu niin paljon ja siinä määrin tyhjentävää tekstiä, että met" 
dän ei tässä ole tarpeen siihen paljoakaan enää puuttua. Ei se sitäpaitsi 
olisi enää keskeisesti juuri konttoribisneksenkään historiaa. Siis riittäköön. 

Oireena normaaliaikojen palautumisesta oli 
monille ehkä jo välirauhan syksynä, 17.11. 
1944, Helsingissä järjestetty suomalaisten elo- 
kuvapalkintojen, Jussi-patsaiden, ensim- 
mäinen jakotilaisuus. Myös Ansa Ikonen sai 
tuona iltana patsaansa 


että muutamin oheisin kuvin ja tekstein lukijalle välitetään jonkinlaiset 
raamit siitä, millaista elämä tuohon aikaan Suomessa oli. 

Yhtäältä tarvitsemme tätä kehystä raamittaaksemme siihen myös kuvan 
siitä, millaista konttoribisneksen teko ja Oy Konttorityön toiminnan yllä- 
pito samoina vuosina olivat. Mutta toisaalta — paitsi sitä, että moni lukija voi 
näiden vähäisten viitteiden avulla elvyttää omia muistojaan sodan vuosilta, 
suppeakin vilkaisu tuohon nykyajan rinnalla niin perin erilaiselta näyttä- 
vään Suomeen voi olla keskellä 1980-luvun vaurautta hyvinkin paikallaan. 
Muutos, jonka koko Suomen kansa - jonka keskuudessa aineellinen hyvä 
sinänsä oli kaikkea muuta kuin vajavaista, mutta toki kyllä nykyistä epä- 
tasaisemmin jakautunutta - sodan sytyttyä koki, oli hyvin jyrkkä; nykysuo- 
malainen sanoisi: kokonaisvaltaisempi kuin koskaan ennen. 

Talvisodan ja sitä seuranneen 15 kuukautta kestäneen rauhantilan aikana ei 
esimerkiksi elintarvikkeista vielä ollut kovin näkyvää puutetta. Mutta itse 
sota toi Suomen kansan keskuuteen ennennäkemättömän yhteishengen, 
jonka vallassa olisi oltu valmiit vastaanottamaan hyvinkin rajuja koettele- 
muksia. 

Jatkosodan vuosina 1941-1945 niitä sitten tuli, nimenomaan kotirintaman 
nimen saaneessa siviili-Suomessa, kun kaikkia peruselintarvikkeitakin oli 
saatavissa vain niukasti eikä kaikkia kaikkiin aikoihin ollenkaan. Sana ja 
käsite korvike, jotka syksystä 1939 lähtien alkoivat ensin tarkoittaa vain 
kahvinkorviketta, tulivat pian olemaan kulutustuotteiden kehittämisessä 
alkaneen uuden aikakauden perusidea. 

Suomalainen kekseliäisyys todella kukki noina aikoina ja sen hedelmät sai- 
vat joskus tosin varsin mielikuvituksellisia muotoja. Mutta omana aikanaan 
ja omissa, erityislaatuisissa puitteissaan ne olivat toimivia, tarpeellisia ja 
täyttivät tehtävänsä siinä tarkoituksessa, johon ne oli toteutettu. Toisinaan 
tulee vielä ajatelleeksi, että oikeastaan on sääli, että kovinkaan moni sodan 
aikana alkuun päässyt korviketuote ei ole jäänyt elämään. Oikeastaan sel- 
lainen oli pitkään vain paperinaru. Syynä uusien korvikevalmisteiden 
häviämiseen oli - silloinkin kun niillä olisi ollut riittävää käytettävyyttä 
normaaleissa oloissa, se että ne miellettiin väliaikaisten ankeiden aikojen 
sanansaattajiksi ja hieman myöhemmin se, että pääasiallisesti puuhun tai 
paperiin perustuvina ne pian olisivat kuitenkin korvautuneet muoveilla. 
Sodanaikaisessa Suomessa suuri osa työikäisistä miehistä oli rintamalla ja 
muistakin monet asepalveluksessa. Tästä johtui työelämän harppauksen- 
omaisesti tapahtunut naisistuminen mm. maataloudessa, tehtaissa, liiken- 
nevälineissä ja kuljetuksissa. 1920- ja 1930-luvut, osittain jopa ensimmäisen 
maailmansodan edellinen aika, olivat tuoneet naisia työelämään esim. kont 
toreihin jo suurin joukoin, mutta nyt kyseessä oli muutos, joka ulottui aivan 
uusille talouselämän alueille. 

Sodan jälkeen tilanne palasi suurin osin ennalleen, mutta voihan olla, että 
jokin osuus naisten siirtymisellä yhä enemmän työelämään Suomessa 1950- 
luvulta alkaen on ollut myös sodanaikaisen työn seurauksilla. 


Mutta jos on jotakin, joka leimasi sodanaikaista Suomea ja myös sen koti- 
rintamaa, se oli yhteishenki ja yhteisponnistelut siihen asti kohtaamatto- 
mista tilanteista selviytymiseksi. Kaikesta sodanaikaisen elämän kirjavuu- 
desta huolimatta tämä on yksi päällimmäisiä muistoja noilta vuosilta. Ja 
ilmeiseltä tuntuu, että ilman sitä — ja ilman varsin hurttia huumoria - tuo 
aika olisi ollut melkein ylivoimainen kestettävä. 

Sodassa ja poikkeustilanteessa suomalainen näyttää osoittavan sopeutu- 
vuutensa parhaimmillaan: yksistään jo noin 12% kansasta evakuoiminen ja 
asuttaminen uudelleen, suurelle osalle vielä kahteen kertaan. vuosina 1940 
ja 1944 niiden välissä tapahtuneine paluineen Karjalaan, oli osoitus tästä 
-samalla kun se on luultavasti ainoalaatuinen toimenpide koko maailman- 
historiassa. 

Ja suuriin remontteihin, jotka edelleen olivat lajissaan ainoita maailman 
historiassa, Suomi joutui toistuvasti myös sodan loputtua: tuotantoelämän 
mukauttamiseen samanaikaisesti jälleenrakentamiseen ja sotakorvausteol- 
lisuuteen, viimeksi mainitun takia oikeastaan koko teollisuuden tuotanto- 
rakenteen remonttiin, työelämän uusien pelisääntöjen remonttiin ja opette- 
lemiseen, ulkopolitiikan remonttiin ... Suomi näyttää vuoden 1945 jälkeen 
olleen suuri remonttipesä. 

Sodan kaltaisen mullistuksen jälkeen se tosin on sinänsä luonnollista, mutta 
nyt se tapahtui Suomen kohdalta syvemmin. Näissä remonteissa syntyi se 
nykyajan Suomi, joka tosin on sama mutta silti niin eri kuin sodanedellinen 
Suomi. 


Pulavuosienkin aikana, ja ehkä varsinkin 
kesäisin, eli myös selvä muoti, jota rajoitettu- 
jenkin mahdollisuuksien mukaan pyrittiin 


seuraamaan 


Konttorityö: 
tavoitteena 
business as usual 


* Jo talvisodan puhkeaminen syksyllä 1939, mutta varsinkin jatkosodan syt- 
tyminen ja jatkuminen kesästä 1941 eteenpäin saivat aikaan varsin erikoi- 
sen ilmiön, joka silloin tosin tuntui luonnolliselta. Senaikainen korkea- 
tekniikka — kuten autot, kirjoituskoneet ja laskukoneet hävisivät markki- 
noilta, liikkeistä, käyttäjiltään ja kuluttajiltaan - siitä yksinkertaisesta syystä, 
että ne takavarikoitiin viranomaisten ja usein ensisijaisesti puolustusvoi- 
mien käyttöön. Moni niistä rauhan tultua tosin palasi takaisin alkuperäi- 
sille omistajilleen ja jotkut varsin hyväkuntoisinakin, mutta tämä ei autta- 
nut niitä, joille koneiden katoamisesta pitkinä sotavuosina tuli ongelma. 
Ja niitä olivat ensisijaisesti näiden tuotteiden kauppiaat ja niiden ostajat. 


Konttorikoneiden kohdalla kuva tosin ei ollut aivan näin yksipuolinen. 
Talvisodan 1939-1940 ja sitä seuranneen välirauhan 1940-1941 aikana kont- 
torikoneiden kato ei ehtinyt tulla vielä kovin näyttäväksi. Eikä se sodan 
aikanakaan välttämättä ollut aivan auttamaton pulmien aiheuttaja, koska 
suuri osa Suomessa siihen aikaan käytetyistä konttorikoneista tuli joko 
* Saksasta, jonka kanssa oltiin sekä kauppa- että muutenkin monivuotisissa 
> suhteissa — tai Ruotsista, josta tavaraa aika ajoin saatiin, vaikka mistään 


- 
säännöllisestä tuonnista ei voinutkaan puhua. 

Viereisellä sivulla: 

Suojalaudoitukset ikkunoissa leimasivat 
Espan katunäkymää sodan aikana. Kont- 
torityön myymälä katutasossa jatkoi edelleen 
toimintaansa mahdollisuuksien mukaan ja 
sen liikekilpi antoi panoksensa katukuvaan 
kuten ennenkin 

Näissä oloissa yritti myös Oy Konttorityö jatkaa toimintaansa ja se onnistui 
siinä olosuhteisiin katsoen varsin hyvin. Korjaamon ja huollon ammatti- 
laiset olivat nyt hyvin tarpeellisia. Mutta, ikävä kyllä, suuri osa heistä oli 
siellä, missä useimmat miehet muutoinkin — eli rintamalla. Asepalveluk- 
sessa oli jatkosodan aikana myös Oy Konttorityön toimitusjohtaja-omistaja 
Markus Hynninenkin. 


Vähintäänkin siis voidaan sanoa, että bisneksen teko myös konttorikoneilla 
hiljeni sodan aikana minimiinsä ja ainoita Oy Konttorityön ”tuotteita”, 
joita jatkuvasti pystyttiin tarjoamaan, oli konekirjoituskoulu. 


Mutta ei uusi tilanne päästänyt liikkuvaa miestä, Markus Hynnistä, tällöin- 
kään rauhaan. Maamme viranomaiset valveutuivat välirauhan aikana ja 
alkoivat huomautella eri bisnesalueita edustaville yhteisöille ja firmoille, 
että niiden tulisi laatia selvät selviytymissuunnitelmat pitkäaikaisen kriisi- 
tilanteen varalle. Konttoribisnes oli yksi näitä aloja, sen edustajana ja puu- 
hamiehenä Markus Hynninen yksi itsestään selvä kohde - ja niin kävi, että 
hän oli yksi alullesaattajia suunnitelmassa, josta marraskuussa 1940 
kehittyi alan toimialayhdistys, Konttorikoneliikkeiden Yhdistys ry, tutta- 
villeen KLY. KLY täyttää siis puoli vuosisataa vain kaksi vuotta sen jälkeen 
kuin Oy Konttorityö on viettänyt omaa merkkipäiväänsä. 


Eikä jäänyt vain Markus Hynnisen mukanaoloksi KLY:n perustamisvai- 
heissa hänen firmansa panos tämän meidän oloissamme jo arvokkaan 
ikäisen toimialayhteisön toiminnassa. Hänen poikansa Tom Hynninen 
on tätä kirjoitettaessa ollut jo puolitoista vuosikymmentä KLY:n puheen- 


johtaja ja on siten myös tehnyt ennätyksen tämän tehtävän yhtäjaksoisen 
hoidon pituudessa. 


Elämä 
kotirintamalla 


Halot olivat sotavuosina tärkein ja monikäyt- 
töisin energian lähde — ja puu yleensä tavalli- 
sin sekä monikäyttöisin materiaali. Kun 
hiiltä ei saanut, öljyä ei vielä olisi käytetty 
lämmitykseen. vaikka sitä olisi ollutkin eikä 
turvetta osattu jalostaa, haloilla lämmitettiin 
niin asuin- kuin liiketalotkin, niillä kuumen- 
nettiin silloin vielä höyrykäyttöisten veturien 
höyrykattilat ja pilkkeiksi pienennetystä 
puusta saadulla puukaasulla kulkivat autot. 
Turpeesta valmistettiin suomalaisella mene- 
telmällä bensiinin tapaista polttoainetta, 
mutta se riitti vain puolustusvoimien käyt- 
töön. Koska kaukolämmitystä ei tuolloin 
vielä tunnettu, talojen pihoilla viipyvistä suu- 
rista halkopinoista tuli tuttu näkymä 


aj I 


Talvesta kevättoivoon 


Kevättalvinen näkymä välirauhan ajalta 
Pohjoisesplanadille esittää varsin tyypillistä 
tuon ajan Helsingin ilmapiiriä. Takana 
näkyy Gröngvistin talo, jossa Oy Konttorityö 
tuolloin jo — kevättalvella 1940 - sijaitsi 

Sodan ja puutteenkin keskellä ihmisten mie- 
lissä eli toivo. Pääsiäisliljoja Kolmen sepän 
patsaalla Helsingissä huhtikuussa 1944 


Si 


Viereisellä sivulla: 

Palace-hotelli edustaa uudistunutta Helsin- 
gin Etelärantaa ja piirtää vuodesta 1952 
alkaen oman jälkensä mereltä avautuvaan 
Suomen muotokuvaan 

Sodan aikana kypsyi Markus Hynnisen mielessä myös muuan toinen 
muistettava ajatus, vaikka se ei päässytkään koskaan toteutumaan. Tai 
tavallaan se pääsi, sillä hän perusti ideansa ajajaksi firman, nimeltään 
Oy Total Ab. Itse hän ja Oy Konttorityö omistivat siitä suurimman osan 
ja loput kuuluivat ideassa avainasemaa esittäneelle ruotsalaiselle kolle. 
galle. Idea ei nimittäin ollut sen vähäisempi kuin ryhtyä valmistamaan 
Totalin nimissä kokoonpanotuotantona laskukoneita! Se olisi ollut kova 
pala toteutettavaksi käytännössä - mutta ideana se osoittanee taas kerran, 
että yritteliäisyyttä ja uskallusta Markus Hynniseltä ei suinkaan puuttunut. 


Vuosi 1944 ei ehtinyt kuitenkaan loppuun saakka, kun Oy Konttorityötä 
kohtasi sen ensimmäinen odottamaton menetys ja kriisin aihe: Markus 
Hynninen menehtyi sairauskohtaukseen. Hänen leskensä ensisijaiseksi 
tehtäväksi jäi jatkaa yrityksen toimitusjohtajana siksi kunnes yritysalusta 
päästiin luotsaamaan selvemmille vesille ja odottamaan tuolloin vasta 
kymmenvuotiaan pojan, Tom Hynnisen, astumista komentosillalle kaptee-' 
nin paikkaa täyttämään. Tämä tapahtui vuonna 1960. 


Jälleenrakennuksesta 
kansainvälistymisen 
kynnykselle 
1945-1955 

Suomalaisen arjen 
uudet ilmeet 


Konttorityö: 
lisenssikaupan ja 
merkkirunsauden vuodet 


Toisen maailmansodan loppuminen toi ensisijaisesti tervetulleen rauhan 
- mutta samalla selvyyden siitä, että sitä edeltänyt aika ei tulisi enää palaa- 
maan. Kaupassakin ja Suomen kaltaisessa pienessä, mutta sentään aika 
hyvin pärjänneessä maassa alkoi esimerkiksi konttoribisnes etsiä uusia 
suuntia, jollaisista ei milloinkaan oltu kuultu. Ja tietysti Oy Konttorityö 
oli tässä sananmukaisessa kultakuumeessa mukana. 


Tuolloin vielä varsin nuorelle yhtiölle nämä vuodet olivat useallakin tavalla 
vaikeita. Yhtiön perustaja oli odottamatta kuollut vasta alle 50-vuotiaana 
ja perheyrityksen piti voida jatkaa toimintaansa sekä tehdä uudistuneissa 
olosuhteissa oikeita, keskeisiä päätöksiä, jotka pyrkivät harmaannutta- 
maan rutinoituneenkin bisnesmiehen pään. Mutta Oy Konttorityöllä ei 
sen omistajaperheen keskuudessa ollut tällaista henkilöä. 


Useilla lyhytaikaisilla ratkaisuilla ja henkilöstömuutoksilla - sekä, kuten 
tässä teoksessa usein on aiheellisesti sanottu - uskollisen henkilökunnan 
täysimittaisesti auttaessa - kaikki kriisit onnistuttiin kuitenkin välttämään. 
Ja niin vanhat kuin uudetkin myyntimiehet etsivät ja toivat maailmalta 
kotiin kaksin käsin uusia, uusien merkkien, uusien valmistajien edustuksia, 
joista ei oltu aina kuultukaan, mutta joita Suomen sodan aikana pahoin 
tyhjentyneille konttorikonemarkkinoille näytti loputtomiin uppoavan. 


Viereinen sivu: 

Helsingin kesäolympialaiset, jotka pitkän 
odotuksen jälkeen pääsivät toteutumaan 
vuonna 1952, symbolisoivat sotakorvausten 
loppumisen, kaupan vapautumisen, säännös- 
telyn purkamisen ja viennin hakeutumisen 
markkinoille kanssa Suomen uuden kasvu- 
kauden alkua. Yhdeksi tunnetuimmaksi 
kuvaksi tästä tuli vanhan juoksijaveteraanin 
tehtävä Paavo Nurmen sytyttäessä olympia- 
tulen Helsingissä heinäkuussa 1952 

Vuodet 1945-1955 merkitsivät jälleenra- 


kennuksen ja uuden, nykypäivään kehitty- 
vän Suomen alkukautta. Uudet olosuhteet 
näkyivät uudella tavalla myös siinä ympäris- 
tössä, jota eräänä Suomen kehityksen peilinä 
tässä kirjassa on seurattu. 

Olympialaisiin valmistui myös moni uusi 
saavutus ja rakennus: Palacen hotellin 
lisäksi väliaikainen Forum Helsingissä ja 
Otaniemen — Teekkarikylän — ykkösvaihe 
Espoossa. Moni näistä uusista kohteista sai 
kantaakseen olympialaisia nimessäänkin, 
kuten Olympialaituri Helsingissä 

Perinteisten konttorituotteiden erityispiirteet 
korostuivat ehkä selvimmin juuri monituote- 
kauden aikana. Esimerkiksi tarvikkeita ja 
sitä mukaa tavaranimikkeitä oli hoidettava 
hyvin erilaisia ja toisaalta jonkin johtavan 
merkin — kuten tässä Continental-kirjoitus- 
koneen — ympärille kehittyi sen omia nimik- 
kotarvikkeita (Continental-hiilipaperia) 


Näyttelykuva 1950-luvulta osoittaa havain- 
nollisesti, että Oy Konttorityön strategiana 
oli todella ylläpitää suurta määrää edustuk- 
sia, jotka saivat myös tulla eri maista 


* OY KONTIORTI 
KONTORSARRBETI 


Oy Konttorityön tuotevalikoimaa monituote- 
kaudelta: 


. Monroen laskukoneita 
Oy Konttorityön tuotevalikoimaa monituote- 
kaudelta: 


... merkiltään nyt tunnistamattomaksi jäävä 
laskukone ... 


... laskukone Aurea... 


«=. . laskukone Result 

Tähän aikaan Oy Konttorikone täydensi myös henkilöstöään. Sen korjaa- 
moon pestattiin Jussi Teiken ja Risto Keiholan sekä Rauli Hännisen oppiin 
uutta, tulevaa huoltomiespolvea. Toimiston puolella yhtiön palvelukseen 
tuli mm. legendaarisen maineen tulevina vuosikymmeninä suomalaisessa 
konttoribisnesmaailmassa saavuttava veljespari, ensin Kurt vuodesta 1945 
ja Thure Wires pari vuotta myöhemmin. Kun nämä herrat vuonna 1986 
jäivät eläkkeelle, he olivat palvelleet Oy Konttorityötä yli 90 henkilötyö- 
vuoden kauden! 


Kurt Wires - joka muuten tuli aivan muulla alalla tunnetuksi voittaessaan 
melonnan kultaa Helsingin olympialaisissa vuonna 1952 - myös hankki 
melkein ensi töikseen yhtiöön tultuaan sille aivan uudenlaisen edustuk- 
sen: brittiläisen Ellamsin monistuskoneen. Ellams olikin sitten yksi moni- 
tuotekauden tukipylväitä - joita oli maineensa perusteella toki muitakin. 
Ei ollut nimittäin mikään halveksittava konttoribisneksen tekijä missään 
se yritys, jolla oli esimerkiksi amerikkalaisten Monroe-merkkisten lasku- 
koneiden yksinedustus maassaan, monista muista näyttävistä saavutus- 
referensseistä puhumattakaan. 


Mutta paljon kerättiin myös aivan pienten ja tuntemattomienkin merkkien 
edustuksia. Tuohon aikaan oli nimittäin mies ja liikekumppani se, joka 
saattoi toimittaa koneita — melkein mitä tahansa koneita — haluajalle. 
Tuonti oli tuontilisenssien varassa, joita lisenssivirasto saattoi joskus jakaa 
konttorikonekauppiaan mielestä varsin niukasti, sillä juuri lisenssivirasto 


oli pantu yhteisenä asiana valvomaan sitä, että vähät ulkomaanvaluutat 
eivät haaskautuisi eivätkä jakautuisi epäoikeudenmukaisesti vain joiden- 
kin bisnesten osalle. Jos kansanhuolto oli sodan aikana tullut epäsuosi- 
tuksi yrittäessään jakaa kansalaisille tasan niitä vähiä ruokia ja vaatteita, 
joita maassa oli tarjolla, niin lisenssivirasto samanlaisena kaikkien saantien 
tasan jakajana oli bisnesmaailman keskuudessa yhtä — ei nyt suorastaan 
epäsuosittu, mutta kuitenkin kiistanalainen - hahmo. 


Mutta myös kauppatapa tuohon aikaan oli toisenlainen kuin mitä se on 
jo kauan ollut. Usein tulivat kysymykseen kompensaatiokaupat ja niiden 
merkityksestä kertonee se, että kerran erä kirjoituskoneita saatiin Italiasta 
Suomeen vaihtamalla se hevosiin! Siellä rahtasi konttorikonekauppiai- 
den delegaatio hevosia pitkin Eurooppaa ja toi kotimatkalla kirjoituskoneet 
vastineina! 


Mutta nimenomaan Oy Konttorityölle tuo aika merkitsi sitä, että kone- 
tyyppejä sillä oli edustettuina melkein mitä ajatella vain voitiin ja eri merk- 
kejä niissä oli varmasti kymmeniä. 


Maailman johtaviin laskukonevalmistajiin 
kuuluva amerikkalainen Monroe otti kau- 
kaisen edustajansa, Oy Konttorityön, koti- 
maan yhdeksi johtoteemaksi asiakaslehdes- 
sään joulukuussa 1952. Kansikuvasta läh- 
tien — jossa tosin joulupukin nimi on hieman 
muuntunut - se omisti yli neljä ja puoli sivua 
sisällöstään Suomelle ja sen saavutuksille 


Oy Kontorityökin sai järjestääkseen osansa 
olympialaisista. Sen vastuulla olivat nimit 
täin tulosten monistuspalvelussa käytettyjen 
koneiden vuokraaminen, huolto ja kunnossa- 
pito 

Flexowriter ja Justowriter olivat kaksi Oy 
Konttorityön 1950-luvun monituotekaudella 
Suomessa markkinoimaa erikoiskirjoitus- 
konetta. Ne olivat reikänauhaohjattuja kir- 
: j joitusautomaatteja, joita käytettiin aikaan- 
PROGRAMATIC - ; saamaan jokaiselle vastaanottajalle yksilöl- 
FLEXOWRITER < I linen kirjekappale silloinkin, kun tosiasialli- 
cards. ; U sesti kysymyksessä oli moniste. Teksti oli 
lävistetty reikänauhalle, joka ohjasi konetta 
sen jyskyttäessä tekstistä kopioita yksi ker- 
rallaan. Kun kirjeeseen liitettiin vastaanotta- 
jan nimi ja osoite käsin naputtelemalla. 
= ”henkilökohtainen” kirje oli valmis! Kaikki 
SMMOLLS 055) 45 tunsivat kyllä tämän leikin, mutta aikana. 
N | jolloin nykyaikaisia kopiokoneita ei vielä 
ollut ja elektronisesti ohjattuja kirjoittimia 
olivat vain lähinnä suurten tietokoneiden rivi- 
kirjoittimet, — ”henkilökohtaista" — kirjettä 
arvostettiin monisteen rinnalla tuntuvasti. 
Reikänauhaohjatut ' kirjoituskoneet | olivat 
myös aikansa tekniikan huippuvastaus nii- 
hin kirjoitintekniikan kehittämistarpeisiin. 
A 5 joita käytännössä hiljalleen alkoi ilmetä ja 
Oy Konttorityön ja Flexowriterin edustajia joihin nykyiset ratkaisut on tuonut elektroni- 
juttelutuokiolla nen tietotekniikka 


Muotoilua tuotteissa 
ja näyttelyissä 


Merkittävä kausi Oy Konttorityön historiassa 
oli vuosiin 1956-1969 sijoittunut Olivettin 
kausi eli aikakausi, jolloin yritys ensim- 
mäistä kertaa karsi monien edustusten vali- 
koiman ja meni tavallaan strategiassaan 
immäisyyteen: yhteen ainoaan suureen 
pääedustukseen. Olivettin kirjoitus- ja säh- 
kömekaaniset laskukoneet olivat tuohon 
aikaan uuden muotoilun uranuurtajia koko 
maailmassa ja sitä mukaa Olivetti asetti 
edustajilleen myös hyvin pitkälle menevät ja 
tarkoin määritellyt ehdot siitä, millaisessa 
tilassa ja millaisin kalustein niitä sai esitellä. 
Oy Konttorityölle tämä merkitsi myymäläti- 
lojen perusteellista remonttia tuloksin, joista 
nämä kaksi kuvaa antavat osuvan näytteen 

1970-1988 


Suomi: 
vaurastuva korkeatekniikan 
"maa 


Viimeksi kuluneet vajaat kaksikymmentä vuotta sisältävät — muodostavat 
taas oman kokonaisuutensa ja — taas kaksi ääripäätään. 
Tuon kauden aloitti maailmalla - ja meillä — sen nykyaikaisen mikroelek- 
troniikan läpimurto, joka sitten johti markkinoiden, tuotevalikoimien, työ- 
elämän, konttoribisneksen ja lopulta melkein koko elämäntavan muutok- 
seen. Mikroelektroniikka alkoi räjähdysmäisesti kehittyä juuri 1970-luvun 
alkaessa ja se johti jo vuonna 1971 mikroprosessorin julkistamiseen. Koska 
mikroprosessori on vain niin monipuolisen tietokoneen keskusyksikkö kuin 
> millaisen käytettävissä oleva tekniikka sallii valmistaa, oli tie avautunut 
* atk:n ennennäkemättömään hajauttamiseen, 
* automaation uuteen aaltoon useammilla työpaikoilla kuin historiassa 
milloinkaan ennen, 
* aivan uusien automaatiomuotojen, kuten konttoriautomaation tuloon, 
* tietokoneen saapumiseen jokaiselle yksilölliselle työpaikalle, 
* kotitietokoneiden kehittymiseen .... 
Seurauksena tästä vallankumouksesta - joka, teknisten ja taloudellisten 
kehityspaineiden toimiessa sen hiivana, oli ollut muhimassa ja 1950-luvulta, 
Puolijohdetekniikan alusta asti - olivat sitten muut muutokset, jotka ovat 
tehneet arkipäiväisestä elämästä niin toisennäköistä kuin ennen: 
* tietoliikenne, joka sallii 
* rahattoman maksuliikenteen 
* Ja satelliittien avulla kansainvälistää itsensä, 
* työpaikkojen yhä enenevä siirtyminen työnantajan toimistosta koteihin 
* tai työntekijän kotia lähellä oleviin, vuokrahuoneistoissa toimiviin satel- 
liittitoimistoihin, 
* koko tietotekniikka 
o. maailmanlaajuisine automaattipuhelinjärjestelmineen, 
* elektronisine posteineen, 
* monitoimintopuhelimineen, 
* konttorin pöydälle tulleine telekseineen, 


Uuden teollisuus-Suomen tärkeimpiä perus- 
teita — joskin suuren yleisön vähemmän tun- 
temia — on sen nopeasti kehittyvä kemian 
teollisuus, jonka kasvu joskus 1950-luvulla 
lienee ollut prosenteissa ilmaistuna jopa 
maailman nopeinta. Enemmäksi kuin pel- 
käksi symboliksi tälle asialle muodostui 
öljynjalostus, joka alkoi Neste Oy:n upo- 
uudessa jalostamossa Naantalissa vuonna 
1957. 

* uusine konttorikoneineen, 

* kuten kopio- ja telekopiolaitteineen ... 

Sanalla sanottuna: kaikki se, mitä tiivistettynä on esitetty sivujen 12-13 

katsauksessa ”Konttori 1988” on toteutunut vuodesta 1970 tapahtuneen 

teknisen kehityksen tuloksena. 

Tämän kehityksen alkaessa vasta alle 20 vuotta sitten Suomi oli vielä paljolti 

sama muuttoliikkeen jäljiltä juuriaan etsivän kansan maa kuin jo 1960- 

luvullakin. Tänään se on - vaikkakin ulkonaisesti muutosta näyttäisi tapah- 

tuneen vähemmän kuin vuosien 1950 ja 1970 välillä — taas, aikakautensa 

toisessa ääripäässä, aivan toinen kuin elektroniikkakumouksen alkaessa 

vuonna 1970. 

Tämän päivän suomalaisen elintaso on keskimääräisesti otettuna huikean 

paljon korkeampi kuin milloinkaan ennen. 

Sille nimittäin ovat ominaisia: 

* tulotason nousu, 

* lisääntynyt rahan vapaa liike, 

* kasvanut joustavuus lainojen käytössä myös yksityiselämässä, 

* kiinnostus sijoitustoimintaan uutena yksityishenkilöidenkin taloudelli- 
sen toiminnan muotona, 

* kansanmatkailun räjähtävä kasvu Euroopan etelärajalta syleilemään 
koko maapalloa, 

* aineellisen vaurauden ilmentyminen yhä kasvavina sijoituksina yksityis- 
elämän ja vapaa-ajan kalleisiinkin toimintoihin, 

* vapaa-ajan käyttöä markkinoivien monitoimikeskusten suoranainen 
buumi uutena bisnesalueena. 

Siinä joukko näkyvimpiä maamerkkejä, joiden perusteella 1980-luvun ja 

varsinkin sen jälkipuoliskon suomalaisen kuluttajan maailma ulkonaisilta 

piirteiltään eroaa kaikista sitä edeltäneistä ajoista. 


Talouselämän kannalta kuitenkin myös sen pohjavirroissa tapahtuneet 
muutokset, jotka ovat mahdollistaneet myös uudet kulutuksen ilmiöt, ovat 
olleet 1970- ja 1980-luvuilla varsin merkittäviä. Ja ne asettuvat kerran taas 
tätä aikakautta luonnehtivan kehityksen ääripäiksi: 1970-luku teki sen työn, 
jonka hedelmistä sitten 1980-luku saa nauttia. 

1970-luku nimittäin teki lopullisesti Suomesta korkeatekniikan maan. Sen 
aikana suomalainen elektroniikkateollisuus koki varsinaisen läpimurtonsa, 
muuttui merkittäväksi osaksi vientiteollisuutta ja - hämmästytettyään 
maailmaa aluksi omilla tuotekehityssaavutuksillaan - alkoi etsiä itselleen 
tunnustettua kotipaikkaoikeutta maailmalta. Kun sitten insinöörien sijasta 
markkinointiasiantuntijat - usein talousinsinöörejä! — menivät ulkomaille 
suomalaisina kauppamiehinä — ja 1980-luvulla yhä useammin - yritysosta- 
jina, oli lopultakin saavutettu niitä tavoitteita, jotka joskus 1950-luvulla näyt: 
tivät perin kaukaisilta toivottaessa aikaa, jolloin suomalainen ei osaa vain 
tehdä, vaan myös markkinoida maailmalla. Tässä suhteessa varsinkin 


1980-luku on aikaa, jollaista Suomen talouselämä ja Suomi kansainvälisten 
markkinoiden läsnäolijana ci ole koskaan aiemmin elänyt. 

Suomi tänään näyttää olevan myös korkeatekniikan maa hyvin tasapainoi- 
sella tavalla! Joskaan se ei aina rakenna perustekniikkaa niin paljon kuin 
jotkin toiset, se jatkaa ”pienelle sopivien aukkojen” täyttämistä. Moni 
suomalainen korkeatekniikan tuote on tehty täyttämään tällaista aukkoa 
1970- ja 1980-lukujen aikana. 

Mutta aina ei näin ole laita; joskus, kuten Vaisala Oy:n esimerkki osoittaa, 
suomalainen korkeatekniikka perustaa myös aikaisemmin rakennetulle, 
tukevalle pohjalle, jonka periaatteessa kuka hyvänsä muukin aikoineen olisi 
voinut vallata - mutta ei vain ollut sitä tehnyt. 

Muuttuminen korkeatekniikan maaksi on prosessi, jonka kaikki maat ovat 
joutuneet käymään läpi viimeisten 20 vuoden aikana - koska nykyaikainen 
korkeatekniikka ei ole sen vanhempi. Millekään tähän muutokseen jou- 
tuneelle maalle se ei ole ollut helppoa. Aivan ilmeisesti Suomi on osaltaan 
tässä muutoksessa pärjännyt hyvin. Voisi jopa sanoa, että jollakin tavalla 
Suomi tuntuu olevan nykytekniikalle yllättävän hyvin istuva ympäristö. 
Tulee kysyneeksi, johtuuko se siitä niin maailmalla kuin Suomessakin yllät- 
tävän huonosti tunnetusta seikasta, että täällä on UNESCO:n laatiman tilas- 
ton mukaan enemmän väestöstä suhteellisesti suurempi osa insinöörejä 
kuin missään muualla maailmassa (tosin Ruotsi puuttui tilastosta!)? 

Ja vaikka korkeatekninen Suomi on huikean materialistinen maa, ei esi- 
merkisi juuri mikään niistä kauhukuvista, joita automaation uuden aallon 
1970-luvulla ennakoitiin tuovan esimerkiksi työllisyyteen ja kokonaisten 
sukupolvien edessä olevaan muutosvaatimukseen, ole meillä toteutunut. 
Tietotekniikka työpaikoilla — kiistelty asia joka konttorin kehityksen yti- 
menä on myös tämän kirjan aihepiirille keskeinen -— on tehnyt Suomessa 
hyvinkin pehmeänä vastaanotetun läpimurron eikä juuri aiheuttanut van- 
hoille työntekijöille ylivoimaista muutospainetta. Ja niinikään suomalainen 
näyttää - ikäkaudestaan riippumatta - hyvin joustavasti sopeutuneen siihen 
1980-luvun elinympäristöön, joka on aineellisessa suhteessa jälleen kerran, 
paitsi rikkaampi, myös muodoiltaan erilainen kuin entiset. 

Konttorin 
laskutekniikkaa . . 


Alla: 

Jos Philipsin elektroniset pöytälaskukoneet 
olivatkin Oy Konttorityölle mielenkiintoinen 
alueenlaajennus ja uusi haaste, niin toki 
yhtiö reki töitäkin uutterasti niiden parissa. 
Historiaan jäävällä tavalla se tuli vahviste- 
tuksi vuonna 1972, jolta yhtiö sai Philipsin 
palkinnon myyntisaavutuksistaan. = Syytä 


palkitsemiseen varmaan olikin, myynti- 
tavoitteet oli saavutettu nimittäin 175-%:sti, 
kunniakirjan tekstin mukaan mm. ”valp- 
paalla organisaatiolla”, joka kohtasi ”kas- 
vavan kilpailun” ja ”epäröivän taloudellisen 
ympäristön” myynnille aiheuttamat vai- 
keudet 


me 


Oy Koistorituö Plaine 


Alla: 


Philipsin edustuksen kausi toi elektroniset 
pöytälaskukoneet uudeksi, näkyväksi osaksi 
Oy Konttorityön markkinoimaa tuotevalikoi- 
maa. Monikaan ei ehkä muista enää. että 
neljää laskutoimitusta toteuttava ja muuten 
lähinnä = kirjanpitäjän = toiveita vastaava 
elektroninen laskukone oli 1960-luvulla eri- 
koisena saavutuksena tervehditty uutuus. 
Philipsille laskukoneiden mallit P251 - 
P 256 olivat tällä alueella merkittävä lippu- 
laiva - ja Oy Konttorityölle tärkeä tuote- 
ryhmä sekä näyttävä alueenlaajennus 

Konttorityö: 
tuotekuva hioutuu 
nykyiselleen 


Vuonna 1970 tapahtunut Philipsin toimistotietokoneiden siirtyminen Oy 
Philips Ab:n edustuksiksi Suomessa ja Philipsin laskukoneiden valmis- 
tuksen lopettaminen vuonna 1973 merkitsivät uutta ja erikoista vaihetta 
Oy Konttorityön kehityksessä. 

Ensinnäkin näiden tuotteiden mukana poistui eräs kokonainen lohko Oy 
Konttorityön kattamasta tuotekuvasta. 


Ja toiseksi, nykypäivään ja ilmeisesti myös pitkälle tulevaisuuteen nähtä- * 


vissä olevaan aikaan asti tämä tapahtuma lopullisesti hioi Oy Konttorityön 
edustaman tuotekuvan sellaiseksi kuin se tänäänkin on. Sen muodostavat 
olennaiselta osaltaan nyt Philipsin valmistamat sanelimet ja saneluun liitty- 
vät muut tuotteet, välineet ja järjestelmät. 

Niiden lisäksi Oy Konttorityö on aina viime aikoihin asti myynyt myös Japa- 
nissa valmistettua Itos-merkkistä elektronista pöytälaskukonetta, joka on 
suunniteltu lähinnä yrityselämän rutiinitehtäviin. 

Lisäksi myös yhtiön kehittämä oma tuotanto, perinteinen rahasarake, on 
ollut aina viime aikoihin asti niiden saatavissa, jotka sitä ovat halunneet 
tilata. 

Mutta tuon äsken mainitun muutoksen periaatteellinen kantavuus tulee 
kaikkein selvimmin näkyviin, jos me kuvaamme sitä nykyaikana varsin 
tutulla termillä, jollaisia ei suomalaisen Philips Data Systems'in perustamis- 
aikana vielä ollut edes olemassa. Philipsin valmistamien lasku- ja toimisto- 
tietokoneiden poistuttua Oy Konttorityön edustuksista merkitsi nyt lopulli- 
sesti myös sitä, että yhtiön tuotevalikoimaan ei käytännöllisesti katsottuna 
enää kuulunut - eikä kuulu - lasku- eikä tietoteknisiä tuotteita eikä laitteita. 
Tämä muutos merkitsi sen vuoksi suorastaan kokonaisen aikakauden päät- 
tymistä Oy Konttorityön historiassa, vieläpä aikakauden, jota oli kestänyt 
yhtiön perustamisesta saakka ja joka liittyi yhteen kaikkein eniten käyte- 
tyistä ja keskeisimmistä konttorikoneiden lajityypeistä. 

Yksin jo sanelinten kausi Oy Konttorityössä täyttää tänä vuonna 26.10. 

22 vuotta. Ne edustavat siis jo pitempää kautta kuin yksikään yhtiön histo- 
rian muu jakso on ollut. Voidaan jo todeta, että tämä aika on ollut riittävän 
pitkä tekemään Oy Konttorityötä keskeisen sanelinalan yrityksen Suomessa. 
Sen hallussa on tämän alan suurin markkinaosuus - noin 75 prosenttia - ja 
se on hankkinut tietotaitoa suomalaisen bisneselämän, sairaala- ja oikeus- 
laitoksen, eduskunnan hallinnon, virastojen ja tutkimuslaitosten kyllästä- 
misestä sanelimilla sekä erityyppisillä sanelujärjestelmäratkaisuilla kautta 
koko maan. Oheiset kuvat kertovat työn tästä puolesta lähemmin ja valotta- 
vat myös olennaisia yksityiskohtia siitä, mitä sanelu tänään on. 
Yhteenvetona Oy Konttorityön tähänastisesta sanelinkaudesta voidaan 
todeta, että yhtiö on onnistunut samalla kertaa tulemaan vaativiinkin tehtä- 
viin erikoistuneeksi sanelintekniikan erikoisliikkeeksi ja säilymään moni- 
ilmeisenä ja monitoimisena konttoribisneksen laajan merkityksen yleisyri- 
tyksenä. Tosin myös itse sanelutekniikka ja koko sanelun taustalla oleva 
ajatustapa sekä sen sovellusideat ovat samanaikaisesti valtavasti kehittyneet. 
Oy Konttorityö on siis saanut olla aitiopaikalla seuraamassa tätä kehitystä, 
joskus olla myös itse vaikuttamassa siihen. Kotipaikkaoikeus nykyaikai- 
sessa sanelubisneksessä sen on täten ollut helpompi saavuttaa kuin muiden. 
Mutta toisaalta myös panostamista mukanaolo on vaatinut — eivät senkään 
antamat edut ilmaiseksi ole tulleet. 
Ja lujan otteen pitäminen näistä kahdesta yrityskuvan eri puolesta on ehkä 
ulospäin se merkittävä tulos, jonka Oy Konttorityö tällä viidennellä, edelleen 
jätkuvalla kaudellaan on jo ainakin tähän mennessä saavuttanut. 
Yksituoteajattelu ja sen mukainen strategia eivät ole antaneet Oy Konttori- 
työlle koskaan olemassaolonsa aikana sellaista kapea-alaisen, ahtaan ja 
käpertyneen yrityksen leimaa, joka voimakkaasti erikoistuneeseen yrityk- 
seen hyvin helposti liittyy. Tosiasia nimittäin on, että myös kautta koko yksi- 
tuotestrategian kauden Oy Konttorityön image on säilynyt samalla tavalla 
ilmavana ja liikkuvana kuin monituotekaudellakin tai ylipäänsä kaikkina 
yhtiön olemassaolon kausina. Ilmeisesti talon identiteetti. jonka jo Markus 
Hynninen pani alulle, riittää pitämään sen omaleimaisuutta yllä. 
Myöhemmin tässä kirjassa on, Oy Konttorityön profiilia kuvattaessa, jousta- 
vuus todettu yhdeksi sen tunnusomaisista piirteistä. Tämä ominaisuus on 
epäilemättä myös tuonut oman lisänsä Oy Konttorityön ilmeen säilymiseen 
niin monipuolisena; koskaan siellä ei ole nimittäin tiukkapipoisesti katsottu 
yhteen ainoaan tuotteeseen ja sillä varjolla kieltäydytty tutkimasta, myyntiin 
otettaviksi harkitsemasta, tarvitsijoille hankkimasta ja joskus ainakin 
jonkin aikaa päätuotevirtojen rinnakkaispuroina myynnissäkin pitämästä 
myös muita, joskus melko kokeileviakin tuotteita. Itse asiassa rahasarake 


Yllä: 

Philipsin 1969 julkistama uusi tuote ja 
samalla uusi käsite — toimistotietokone -— ei 
sen enempää käsitteenä kuin toteutuksena- 
kaan tänään tunnu kovin kummalliselta 
asialta. Mutta omana aikanaan se oli sitä 
useammassakin kuin yhdessä suhteessa. Se 
toi tietokoneen jo nimittäin ennen mini- 
tietokoneiden ajan varsinaista vauhtiin- 
pääsyä ulos konehuoneesta ja vei sen suoraan 
käyttäjän lähelle. Toimistotietokone teki 
käyttäjän myös tutuksi määrätylle tehtävä- 
alueelle — ja nimenomaan toimiston työhön - 
tarkoitetun tietokoneen kanssa. Täten se 
ennakoi vasta aavisteltua atk:n hajautusta, 
tietokoneiden koon merkittävää pienenmistä 
ja niiden käytön joustavuuden kasvua sekä 
vihdoin myös toimistoautomaatiota 


Oikealla: 

Tasavallan presidentti Urho Kekkonen poik- 
kesi vuoden 1970 Kt-näyttelyssä Oy Konttori- 
työn osastolle, jossa ekonomi Ora Kovero ja 
myyntineuvottelija Sylvi Jormanainen esitte- 
livät hänelle Philipsin toimistotietokoneita 


MITEN SANELLAAN? MITEN SANELL 


Yllä: 
Oy Konttorityö on aikoinaan julkaissut jopa 
oman sanelimen käytön opaskirjasen 


Alla: 

Lääkärit potilaskertomuksineen ja vastaan- 
otto- ja toimenpidedokumentteineen ovat yksi 
sanelimien luonnollisimpia ja suurimpia 
käyttäjäkuntia 


Sanelun 
monet 
mahdollisuudet 


Yllä: 

Nykyaikainen = sanelinjärjestelmä käsittää 
monia tärkeitä piirteitä: sekä sanelun että 
sanellun purkamisen mahdollistavat laitteet, 
sanellun siirtämisen suoraan mikrotieto- 
koneen kautta näppäilemällä levykkeelle ym. 
Philipsin sanelimien mikrokaseteilla on taas 
sekä visuaalisella että elektronisella teknii- 
kalla pyritty poistamaan yksi sanelimen käy- 
tön laajentumisen voimakkaimmista esteistä 
eli selailun vaikeus 


Nykyaikainen sanelu on vaivatonta, jopa 
melkein huomaamatonta, tavallisen tasku- 
sanelimen pienen, kompaktin koon ansiosta 


Oy Konuorityön ja sen jälleenmyyjäyritysten 
näyttelyosastoille on luonnollisesti viime vuo- 
sina antanut leimansa sanelinten esittely 


Philips on kehittänyt sanelimien tutuksi teke- 
misessäkin uusia menetelmiä. — Kesäkuun 
lopulla 1987 pidettiin Wienissä Philipsin ja 
julkisen sanan edustajien yhteiskokous, jossa 
mielipiteitä ja asenteita kokemuksia ja tietoja 
tuuletettiin yhdessä puoleen ja toiseen 

on yksi tällainen, joskin pitkällä markkinakaarellaan selvästi muista poik- 
keava. Mutta tämän kirjoittaja muistaa elävästi myös miten pitkin 1970- 
lukua Oy Konttorityön hyllyiltä, sen näyttelytilassa, oli Olivettin kirjoitus- 
koneita sulassa sovussa Citizenin pöytä- ja taskulaskinten ja monien mui- 
den ajankohtaisten tuotteiden kanssa. Sense-kirjoituskonetta, samoin ly- 
hyen aikaa myös muutamia muita koneita on myyty myös yksituote- 
kaudella. 

Itse asiassa: juuri Konttorityön joustavuus siinäkin suhteessa, että sinne 
voi - ja voi yhä vieläkin - tulla tiedustelemaan vaikkapa yksin kappalein asti 
jotakin juuri sillä hetkellä haluamaansa tuotetta, on varmasti ratkaisevalla 
tavalla vaikuttanut siihen, että tämä yhtiö ei ole koskaan, yksituotestrate- 
giaansa siirryttyäänkään, alkanut tuntua ahtaalta firmalta. Se että toiveet 
eivät ole aina toteutettavissa, ei Oy Konttorityön vika ole - ja siinäkin 
tapauksessa talosta saa ainakin sen tunnun, että esitettyä kysymystä on 
kuunneltu ja siihen on haluttu ottaa kantaa. 

Yksi tärkeä tuotteiden — tavallisemmalla kielellä: palveluiden - ryhmä, joka 
on myös yksiedustusstrategian aikana säilynyt Oy Konttorityön tarjoamassa 
repertoaarissa, ovat sen historiaan läheisesti aina liittyneet korjaamo ja 
huolto. Myös niitä on lähemmin selostettu toisaalla tässä työssä. 


Hiljainen mutta 
korvaamaton: 
huolto- ja korjaamo- 
toiminta 


Viereinen sivu 

Korjaamo- ja huoltotoiminta ovat olleet aina 
keskeisessä asemassa € )y Konttorityön pii- 
rissä. Niinpä myös tapa sisällyttää jälleen- 
myyjä- ja korjaamoverkon kartta aina yhtiön 
näyttelymateriaaliin vakiintui melkeinpä toi- 
minnan alusta saakka, sillä se on näkyvissä 
yhtiön näyttelyosastoista otetuissa kuvissa jo 
ennen sotia. Monituotekaudella 1945-1955, 
jolloin kyky suorittaa monipuolisia merkki- 
korjauksia oli markkinoilla tärkeä tekijä, 
tähän seikkaan näyttää kiinnitetyn vielä 
entistä enemmän huomiota - tavalla, joka ei 
konttorikoneliikkeissä ollut ehkä aivan ylei- 
nen. Korjaamon toimintaa esiteltiin suurilla 
valokuvilla ja korjaamopisteiden kartta sisäl- 
si entistä enemmän kohteita. Valokuvien ja 
kartan asetelma toistui näyttelystä toiseen, 
aina samanlaisena kuten tämä kolmen 


kuvan sarja osoittaa, ja siitä riippumatta, 
millä tuotteilla kussakin näyttelyssä oli 
pääpaino 


Oikealla: 
Tulevia huoltomiehiä opintiellä 1940-luvulla 


Oikealla: 

Viipurin Systeman korjaamon miehet (va- 
semmalta) V. Tulamo, V. Männistö ja O. 
Niemi sekä yhtiön vihreä Ford Junior vuonna 
1936. Kaikki kolme henkilöä olivat taitavia 
konttorikonealan korjaamoammattilaisia ja 
tekivät vielä pitkän päivätyön Oy Konttori- 
työssä Helsingissä 


Vasemmalla: 
Ensimmäinen korjaamo oli toiminnassa 
yhtiön ensimmäisistä kuukausista alkaen 


N 

Vasemmalla 
Nuoria huoltomiehiä 1950-luvulla 


Mutta myös mekaanisten lasku- ja konttori- 
koneiden korjaus- ja huoltotarpeissa Oy 
Konttorityö pystyy vielä tänä päivänä ratkai- 
semaan monia sellaisia ongelmia, joihin riit- 
tävästi erikoistunutta huoltoa alan liikkeistä 
alkaa olla vaikeata saada. Ei vähiten ole 
tähän vaikuttanut sodan jälkeisen moni- 
merkkikauden oppi, jonka jälkiä monet tai- 
dot ja suorituskyvyt vielä mekaanisten konei- 
den alalla ovat säilyneet yhtiössä käyttö- 
kelpoisina 


Alla: 


Oy Konttorityön korjaamo- ja huoltotoimin- 
nassa keskeinen elektroniikka on ollut asian- 
mukaisella paikallaan jo kauan. Yhtiö on 
pyrkinyt myös tällä suunnalla seuraamaan 
tehokkaasti aikaansa, mutta raameja elek- 
troniikan huoltokoulutukselle toivat niin 
Olivettin kuin sitemmin nimenomaan 
Philipsin uusien, jo tietotekniikkaa ennakoi- 
den konttorikoneiden edustus- ja huoltovel- 
vollisuudet 


Vasemmalla: 

Perinteisen konttorin mekaaninen laskukone 
oli huippuhieno, monimutkainen, mekaani- 
nen laite, jonka kunnostamisessa ja korjaa- 
misessa tarvittiin tottunutta ammattilaista. 
paljon kokemusta ja ongelman tarkastelu- 
taitoa 


Yllä: 


Philipsin = elektronisen = pöytälaskukoneen 
läpinäkyvä esittely- ja opetusmalli osoittaa, 
miten elektroniikka on muuttanut — jo alku- 
vaiheissaan ja saavutusten ollessa tämänpäi- 
väisiin verrattuina vielä suhteellisen vaati- 
mattomia — laskukoneiden toteutusta. Vas- 
taavasti konttorikoneiden huoltomekaanikon 
ja korjaajan niin työ kuin koulutuskin ovat jo 
kauan painottuneet mekaniikan ohella myös 
pitkälle elektroniikkaan 


9] 
Ai 


Olivettin ja Philipsin koneet panivat kas- 
vattamaan huoltohenkilöiden uuden suku- 
polven. 


Jälleenmyyjä- ja korjaamoverkosto esitti Oy 
Konttorityön toiminnassa alusta saakka tär- 
keätä osaa. Yksi ensimmäisiä ja aktiivisim- 
pia jälleenmyyjiä oli Turun Konttorikone 


Viereinen sivu; 
Turun = Konttorikone Oy:n näyteikkuna 
monituotekauden ajalta 

VLkasa 


NYKYAJAN 


Yllä: 

Sisäkuva edellisen sivun ikkunan taakse 
katsottuna 

Sisäkuva Turun Konttorikoneen myymälä- 
tilasta 


Oikealla ja oikealla ylhäällä: 
Olivetti näkyi aikanaan selvästi myös jälleen- 
myyjien ikkunoissa omalla tyylillään. 


Kotkan Systema oli toinen jälleenmyynti- ja 
korjaamopiste 

Alla: 

Kotkan Systema ulkoa ... 


PIIPUT LT 
Olivetti 


MULLTIIE 


Vasemmalla: 
.... ja sisältä monituotekauden kestäessä 


Sisäkuva Kotkan Systemasta näyttää perin- 
teiselle konttoriajalle tunnusomaisen piirteen. 
Hyvän liikkeen tavaravalikoima koostui suu- 
resta määrästä tuotenimikkeitä, joista valta- 
osa oli yleensä erilaisia tarvikkeita. Nyky- 
konttorissa näin ei ole, osaksi siksi, että tieto- 
tekniikka ja automaatio ovat usein tehneet 
mekaaniset välineet tarpeettomiksi, mutta 
osin myös siksi, että konttoribisneksessä 
kustannusten kasvu on pannut karsimaan 
tavaravalikoimia 


Markus Hynninen pyrki rakentamaan Oy Konttorityölle alusta saakka 
laajan, mieluimmin koko maan kattavan jälleenmyyjien, alaedustajien ja 
koneiden huoltoon kykenevien yritysten ketjun. Alaedustajat, ”diileri- 
kauppa”, kuten menettelyä nykyään nimitettäisiin, on perinteisesti, ja meillä 
ainakin Systeman ajasta saakka, ollut konttorikoneiden maahantuonnin ja 
tukkumyynnin noudattama vakiomenettely. Eikä Markus Hynninen, joka 
ilmeisesti halusi tehdä uudesta yrityksestään joka suhteessa ensiluokkaisen, 
tässäkään asiassa syyllistynyt siihen, ettei hän olisi kaikkeaan yrittänyt. 
Tuloksia alkoi myös hyvin pian näkyä: Oy Konttorityön luultavasti ensim- 
mäisessä messuesiintymisessä, jonka on täytynyt ajoittua vuoteen 1939, 
yhtiön osaston seinällä nähdään sittemmin, monien vuosikymmenten mit- 
taan, uusille asiakaspolville tutuksi tuleva Suomen kartta, johon alaedusta- 
jien sijaintipaikkakunnat on merkitty näkyviin. Niitä - samalla silloisia 
keskeisimpiä kaupunkeja, konttoribisneksen luonnollisimpia tekopaikkoja 
ja monissa tapauksissa vanhojen Systeman diilerien kotikaupunkeja - oli 
tuolla kartalla tässä tilanteessa jo toistakymmentä. 

Ja suurin piirtein sellaisena tilanne jatkui siitä pitäen, aina pitkälle sanelin- 
aikakaudelle saakka. Syynä tähän oli se, että konttoribisneksen aluekes- 
kuksen, kuten esimerkiksi alaedustajan, toimialueeksi ei riittänyt juuri sen 
vähempi kuin melko suuri talousalue - eli suunnilleen sellainen kuin muo- 
dostui kohtalaisen merkittävän kaupungin ympärille. Ja kun tällaisia kau- 
punkeja ei vielä 1960-luvun puoliväliin tultaessa ollut juuri sen enempää 
kuin 1930-luvullakaan, ei edellytyksiä jälleenmyyjäverkon merkittävälle 
laajentamiselle ollut. 

Tilanne muuttui olennaisesti vasta kahden viime vuosikymmenen kuluessa, 
joiden aikana maan yleinen vauraus kasvoi merkittävästi ja uusien kau- 
punkikuntien lukumäärä kasvoi yli kaksinkertaiseksi. Nyt niiden toiveena 
oli voida suorittaa konttoritekniset hankintansa omalta eikä naapuritalous- 
alueelta. Ja näin myös Oy Konttorityön jälleenmyyjien verkko taas kasvoi 
ja tihentyi sen jälkeen, kun uusia kaupunkeja alkoi syntyä 1960-luvun 
lopulla ja 1970-luvulta lähtien. Toinen syy jälleenmyyjien lukumäärän kas- 
vuun oli siinä, että markkinoinnin kohteina ja huoltoa tarvitsevina koneina 
alkoi yhä lisääntyvässä määrässä olla erilaisia ja kapeampaa valikoimaa 
edustavia laitteita kuin aikaisemmin, nimittäin sanelimia - elihän yhtiö 
keskellä loppuun viimeisteltyä sanelinaikaansa! 

Ja näin on tultu siihen, että viime kahdenkymmenen vuoden aikana siihen 
asti melkein alusta vakaana pysynyt Oy Konttorityön jälleenmyyjien ja 
huoltopisteiden määrä - noin puolitoistakymmentä — on kasvanut jopa yli 
kaksinkertaiseksi. 

Seuraavassa vilkaisemme Oy Konttorityön jälleenmyyjäliikkeiden arkeen 
Ja juhliin viidenkymmenen vuoden ajalta kertyneen kuvavalikoiman 
pohjalta. 


Vasemmalla: 

Joensuun Konetarvike. Oy Konttorityön jäl- 
leenmyyjä Pohjois-Karjalassa, täytti 15 
vuotta juuri vappuna 1966. Merkittävää siel- 
läkin oli työpaikkauskollisuus: henkilöstön 
kahdeksastatoista jäsenestä kaksi oli silloin 
ollut palveluksessa 15 vuoden ja viisi yli kym- 
menen vuoden ajan 


Oikealla; 

Oy Konttorityö vietti 25-vuotisjuhliaan 4.1. 
1964 yhteisten perhejuhlien merkeissä Hotelli 
Helsingin tiloissa. Kaikkiaan 20 työntekijää 
sai silloin ansiomerkin määrävuodet kes- 
läneestä ja pitkäaikaisesta uurastuksesta 
saman yhtiön palveluksessa 


Yhtiön 25-vuotisjuhliin — sisältyi yhteinen 
juhla-ateria henkilöstölle 


Vasemmalla: 
Ansiomerkeillä palkitut henkilöstön jäsenet 
yrityksen 25-vuotisjuhlilla 


Viereinen sivu: 
kaksi rakennusta — kaksi osoitetta 

vanhat 
interiöörit 


Oy Konttorityö on ollut koko olemassaolonsa ajan varsin kotipaikkauskol- 
linen. Se on ollut sitä aivan sananmukaisesti, sillä se asusti samassa ydin- 
Helsingin korttelissa, jota rajoittavat Aleksi, Kluuvikatu, Pohjoisespa ja 
Fabianinkatu, melkein täydet perustamistaan seuranneet 48 vuotta. 
Lokakuussa 1938 muodostetun yhtiön ensimmäinen osoite oli Aleksanterin- 
katu 38 — suurin näyteikkunoin varustettu huoneisto, joka aina lienee ollut 
hyvä liikepaikka. Melkein naapurissa, Mikonkatu 5, sijaitsi yhtiön ensim- 
mäinen korjaamo. 

Samassa tai viereisessä talossa kuin Konttorityön aikaisin myymälä ja kont- 
tori, mutta Kluuvikadun puolella asusti aikoja myöhemmin, 1960-luvun 
alkupuoliskolla, osa IBM:ää, joten näillä tienoilla on pitempiaikaistakin 
historiaa konttori- ja tietotekniikan bisneksen tyyssijoina. Olihan sitäpaitsi 
vanha Systemakin Aleksilla. 

Kauaa ei Oy Konttorityö kuitenkaan viipynyt ensimmäisessä asunnossaan, 
vaan jo muutaman kuukauden kuluttua se muutti Pohjoisespan puolelle, 
kuuluisaan Gröngvistin kivimuuriin (Pohjoisesplanadi 25) ja otti sieltä 
käyttöönsä katutasossa olevan tilavan myymälän sekä kolmannessa kerrok- 
sessa sijaitsevan, noin 317 neliömetrin laajuisen konttori- ja näyttelytilan. 
Näiden tilojen historiaa on alkuvaiheiden osalta lähemmin selostettu kuva- 
katsauksessa (sivuilla 40-41) ja Olivettin kauden osalta sivuilla 62-63. 
Täällä Oy Konttorityön koti oli sitten aina vuoteen 1986 saakka. jolloin se 
muutti Lauttasaareen, Melkonkatu 28:aan pystytetyssä uudessa liiketalossa 
sijaitseviin yksikerroksisiin tiloihinsa. 

Gröngvistin kivimuurissa ollut Konttorityö oli jo klassiseksi muodostu- 
nut osa Espan bisnesmaailmaa. Ja vaikka liike-elämässä tullaan ja men- 
nään, toisinaan lopullisesti, niin hieman toinen Espa lienee monille asiak- 
kaille nyt, kun vanhat tutut toimistoyritykset muutoinkin ovat jokseenkin 
kaikki muuttaneet sieltä pois. 


Vasemmalla ylhäällä 

Toimitusjohtajan huone on talon nurkassa ja 
antaa siten mahdollisuuden kahdelta seinäl- 
tä tulevaan suoraan päivänvaloon. Markus 
Hynnisen ajalta periytyneet toimitusjohtajan 
huoneen huonekalut ovat vielä käytössä 


Vasemmalla alhaalla: 

Melkonkadun liiketilat ovat vaaleita, valoi- 
sia, mutkattomia ja uusasiallisia. Sisään- 
käynti puhelinvaihteen hoitajineen johtaa 
nelikulmaisen ja ikkunattoman, päääsialli- 
sesti varasto-, huolto-, sosiaali- ja keittiö- 
tiloja hoitavan keskuselementin ympäri. Kes- 
kusosan reunoilla, käytävän ulkoreunalla, 
ovat ikkunalliset työhuoneet 


Alla: 

Yhtä nurkkahuonetta lukuunottamatta työti- 
lat on pyritty saamaan yhden henkilön huo- 
neiksi. Tilaa on niissä riittävästi, joten 
mitään ”koppikonttorin” kammoa työnteki- 
jöille ei pääse synrymään; toisaalta avo- 
konttorin haittoja täällä myöskään ei ole 


Tuotteiden näyttely- ja tutustumistila on säi- 
lytetty myös Melkonkadun huoneissa, mutta 
se saa samalla toimia usein myös neuvottelu- 
huoneena 


Oma ja aikanaan merkittävä osansa Oy Konttorityön imagea - aivan sanan- 
mukaisesti - muodostui itsestään selvänä sen myymälästä, joka oli tilava 
ja avautui näyttävästi Espan liikenteeseen. Tämä myymälä oli Oy Konttori- 
työn hallussa aina vuoteen 1968 saakka eli Olivettin kauden päättymiseen. 
Mutta jo paljon sitä ennen, kuten muutamat suurennokset siitä otetusta 
valokuvasta tässä kirjassa osoittavat, tuon ikkunan avulla kerrottiin hyvin 
näyttävästi, että sen takana asui Oy Konttorityö. 

Tämän kirjoittaja muistaa myös poikavuosiltaan tuon ikkunan. Helsingin 
suurpommitusten jälkeisenä keväänä 1944, jolloin ei ollut koulua ja aikuiset 
olivat syventyneinä omiin murheisiinsa, aikaa oli kuljeksia tutustumassa 
omaan kaupunkiinsa. Muistan kuumat, hiekantuoksuiset kevään ja alku- 
kesän päivät vuonna 1944, jolloin istuskelin Espan puistossa ja tiirailin 
mahtavaa ikkunaa sekä sen yläpuolella olevaa, lastulevylle maalattua pla- 
kaattia, jossa kirjoituskoneen kuva ja kaksi näppäilevää kättä kertoivat, 
minkä alan bisnestä tämän ikkunan takana harjoitetaan. Sehän oli tietysti 
Oy Konttorityön ikkuna! 

Ja niille aikalaisillemme, jotka eivät tällaisten muistikuvien tai muiden tie- 
tojen avulla pysty paikallistamaan tuota myymälää ja tuon myymälän ikku- 
naa, kerrottakoon, että Oy Konttorityön jälkeen sen takana majaili pitkään 
Skandinavian Matkapalvelu, sitten City-Radio ja viimeksi Vuokko Oy. 

Ja nyt Oy Konttorityö on majoittuneena Lauttasaareen, uusiin, ajanmu- 
kaisiin, vielä hieman uudelta tuoksuviin ja uuden ajan konttorikuvaa välit- 
täviin tiloihin. Korjaamo toki kuitenkin on edelleen vanhassa paikassaan, 
Kruununhaan Meritullinkadulla. 

Eikä ole mitään syytä epäillä, että Oy Konttorityö ei piankin olisi Lautta- 
saaren bisneselämälle yhtä tuttu ja jokapäiväinen kuin se melkein puolen 
vuosisadan ajan oli espalaisille. Tai — kenties se sitä on jo? 

Oheiset kuvat kertovat Oy Konttorityön viimeisistä näkymistä Gröngvistin 
kivimuurissa ja uusista Melkonkadulla. 


Oy Konttorityön 
profiili: 
olosuhteiden mukaan 
joustavasti 

Oy Konttorityö perustettiin perheyhtiöksi ja sellaisena se on aina myös 
pysynyt. Se oli startistaan lähtien paljolti nimenomaan Markus Hynnisen 
liike ja hän omisti sen osakekannan käytännöllisesti katsottuna kokonaan 
yksin. Henkilöt, jotka alusta alkaen, Markus Hynnisen vuonna 1944 tapah- 
tuneen poismenon jälkeen sekä myöhemmin ovat sen hallinnon vaikutta- 
jina antaneet voimakkaan panoksen yhtiön elämään (ja jotka on esitelty 
kuvakavalkadissa sivuilla 100-101) ovat tehneet työtään yhtiön piirissä 
useimmissa tapauksissa vuosikymmenien pituisen ajan ja jo alusta saakka 
kuuluneet Hynnisen perheen läheisiin ystäviin. 

Sama politiikka on jatkunut myös Markuksen ainoan pojan, yhtiön nykyi- 
sen toimitusjohtajan (vuodesta 1960) Tom Hynnisen aikakaudella: myös 
hän omistaa perheineen Oy Konttorityön käytännöllisesti katsottuna 
täydelleen. 

Niinikään tehtävien periytyminen polvesta toiseen jatkuu. Tommin keskim- 
mäinen poika Markku on aloittanut uransa yhtiön palveluksessa sen apu- 
laisjohtajana vuonna 1987. 

Oy Konttorityö näyttäisi siten olevan varsin patriarkaalinen yritys. Miksipä 
ei voisi näin ollakin? Yrityksen omistus- tai hallintosuhteissahan yksi malli 
ei välttämättä ole sen huonompi kuin toinenkaan, kunhan ne vain ovatinhi- 
millisesti kohtuullisia — ja koko konttorialaa leimaavaa näyttää Suomessa 
olleen kautta historian se, että pienillä ja keskisuurilla perheyrityksillä tai 
muuten suhteellisen pienen ja pysyvän osakaskunnan omistamilla yrityk- 
sillä on sen piirissä ollut näkyvämpi tai hallitsevampi asema kuin bisneksen 
useimmilla aloilla. Jos omistussuhteiden stabiilius on Oy Konttorityön 
kohdalla ollut poikkeuksellisen näkyvää, ei se ole ainakaan heikentänyt yri- 
tyksen kykyä mukautua muuntuviin markkinoihin. 

Konttorityön stabiliteettia on myös tukenut sen työntekijäin pitkäikäisyys 
ja työpaikkauskollisuus taloa kohtaan, joita seikkoja käsitellään tässä 
kirjassa myös toisaalla. Hyvästä me-hengestä ja yhtiön asioiden käsittele- 
misestä omien asioiden tavoin on ollut tukea tietysti aina — esimerkiksi siinä, 
että monituotekaudella enimmillään jopa kymmenien edustusten hankinta 
ja hoito edellyttivät sitä, ellei haluttu mennä tiukkaan keskusjohtoon. Se 
taas on ollut aina hyvin vierasta Oy Konttorityön ilmapiirille. 

Ja juuri monituotekauden alku kelpaa muutoinkin hyväksi esimerkiksi ker- 
tomaan siitä, miten yhtiö on hyötynyt paljon rauhallisen uskollisesta henki- 
löstöstä. Sehän oli Markus Hynnisen yllättävän poismenon jälkeistä aikaa, 
jolloin yhtiön johdon toteutuksessa oli pakko siirtyä vuosikausia kestänei- 
siin, mutta silti kaikkien ohimeneviksi haluamiin järjestelyihin. 


Aikaisemmassa luvussa (Oy Konttorityön kuusi kautta) on kuvattu jo yrityk- 
sen tuotekuvan sekä sen välittämän identiteetin muuttumista vuosikymmen- 
ten mittaan sekä sitä, miten yritys tällä tavoin on pyrkinyt vastaamaan 
markkinatilanteissa eri aikoina tavattaviin vaatimuksiin. Juuri konttori- 
alallahan nämä muutokset ovat parin viime vuosikymmenen aikana olleet 
jyrkempiä kuin koskaan ja ehkä jyrkempiä myös kuin samanaikaisesti mil- 
lään muulla alalla. 

Mutta nimenomaan Oy Konttorityölle tämä yrityksen identiteetin muutta- 
minen ja sopeuttaminen markkinaolosuhteiden mukaan on tullut suoranai- 
seksi perustaksi sen historiaa kuvaavalle kehitysprofiilille. Voidaan ehkä 
jopa sanoa, että jos Oy Konttorityön viidessä vuosikymmenessä on jotakin, 
joka kautta niiden kaikkien on pysynyt muuttumattomana, niin se on ollut 
kyky ja halu mukautua vallitseviin olosuhteisiin. 

Viereinen sivu 

vasemmalta ylhäältä oikealle alas (toimiase- 
ma viittaa Oy Konttorityöhön, jos muuta ei 
ole mainittu; ellei useita tehtäviä ole mai- 
nittu, kyseessä on viimeksi hoidettu tehtävä): 
Markus Hynninen (1896-1944), Oy Kont- 
torityön perustaja ja kensimmäinen toimi- 
tusjohtaja 1938-1944 (muotokuvan maalan- 
nut Erik Vasström) 

Tom Hynninen, toimitusjohtaja 1960- 
Markku Hynninen, apulaisjohtaja 1987- 
Torsten Ingraeus, toimitusjohtaja 1946-1954 
Martti E. Jaakkola, hallintoneuvos, hallituk- 
sen puheenjohtaja 1945-1960 

Lauri Borenius. varatuomari, Suomen Puun- 
jalostusteollisuuden Keskusliiton varatoimi- 
tusjohtaja, hallituksen jäsen 1954-1963 
Heikki A. Borenius, asianajaja, varatuo- 
mari, hallituksen puheenjohtaja 1960-1988 
Kullervo Kemppinen, laamanni, hallituksen 
jäsen 1963-1988 ja puheenjohtaja 1988- 
Agnes Antsalo. konttoripäällikkö 1938-1982 
Kalle-Veikko Havas, osastopäällikkö 1956- 
1970 

Kurt Wires, myyntipäällikkö, apulaisjohtaja 
1945-1987 

Ture Wires, myyntipäällikkö 1947-1987 
Johannes Teike (alkuaan: Jussi Hmlevski), 
korjaamon esimies 1938-1956 

Rauli Hänninen, korjaamon esimies 1943- 
1966 

Risto Keihola, korjaamon esimies 1942— 


Tämäkin luettelo osoittaa. että niin myynnin, 
konttorin, korjaamon kuin hallinnonkin 
puolella yleistä on ollut pitkäaikainen tehtä- 
vien hoito ja uskollisuus Oy Konttorityötä 
kohtaan 

Tämä sama jousto voidaan havaita myös niissä yrityksen elinkauden eri 
vaiheita kuvaavissa, enemmän tai vähemmän tarkoissa numeerisissa muut- 
tujissa, joiden avulla yritysten tilaa usein yritetään luonnehtia ja siten tehdä 
se toisten yritysten kanssa vertailukelpoiseksi. 

Mitä ensinnäkin liikevaihtoon tulee, se olisi tietenkin kuvattavissa vuosi vuo- 
delta ja vuosikymmeneltä lukusarjoin ja taulukoin, jotka erilaisin kertoimin 
ja korjaustermein tehtäisiin toisiinsa rinnastaviksi. Tämä ei liene kuiten- 
kaan sen tapaisen historiikin tehtävä, jota nyt laadittu kirja edustaa ja siksi 
riittänee todeta, että Oy Konttorityö liikevaihtonsa puolesta on aina ollut 
suomalaisyritysten listalla keskisuurten yritysten ryhmässä sen pienten yri- 
tysten puoleisessa päässä. 

Toontiliikkeiden, samalla kertaa sekä tuontia harjoittavana, jälleenmyyjä- 
verkkoa ylläpitävänä ja vähittäiskauppaa sekä korjaustyötä tekevänä moni- 
toimiyrityksenä - ns. ”koneliikkeenä”, jollaisia konttoribisneksessä yritykset 
perinteisesti enimmältään ovat olleet - Oy Konttorityö puolestaan on mel- 
kein viime aikoihin asti kuulunut suurten tai vähintäänkin keskisuurten 
ryhmän suurempien yritysten päässä olevaan joukkoon. 

Ja jos se nyt on taas keskisuurten yritysten pienempien yritysten puoleisessa 
päässä, tämä johtuu vain siitä, että perinteiset konttorikoneyritykset ovat 
käyneet niin vähiin ja ”koneliikkeet” lajityyppinä niin muuttuneet toisiksi, 
että tänä päivänä ei ole enää aina mahdollista vertailla yritystä siihen, mitä 
se 20,30 vuotta sitten oli. Missään tapauksessa Konttorityöllä ei tänäänkään 
mene huonosti, vaikka se henkilöstöltään ja tiloiltaan ulkonaisesti katsot- 
tuna on pienempi kuin joinakin aikaisempina kausina. 

Tilojen muutos yhtiön melkein koko sen tähänastisen olemassaoloajan 
kattavasta päämajasta Pohjoisesplanadi 25:ssä, Helsingissä olleista 317 
toimistoneliömetristä hieman pienempään, mutta samalla myös tiiviimpään 
ja tehokkaampaan toimistoon, taloon Melkonkatu 28 Lauttasaaressa ei 
tapahtuessaan lopullisesti vuonna 1986 oikeastaan paljoakaan vaikuttanut 
yhtiön toiminnan ulkoisten tilojen mittavuuteen. 

Kaikkein kuvaavimpana tekijänä, joka kertoo Oy Konttorityön toiminnan 
ja sen bisnesympäristön, jossa se kulloinkin on toiminut, välisistä vuoro- 
vaikutuksista, voidaan pitää yhtiön henkilöstön määrää ja myös sen jakautu- 
mista eri henkilöryhmien kesken. 

Oy Konttorityön käynnistyessä vuonna 1938 sen varsinainen henkilöstö oli 
- luonnollisista syistä - melko pieni. Se käsitti toimitusjohtajan, muutaman 
toimistohenkilön, kolme neljä miestä korjaamossa - joka oli toiminnassa 
alusta saakka - sekä varmaan yhden tai kaksi lähettiä - jo sen ajan 
tavankin mukaisesti. 

Mutta niiden henkilöiden joukko, jotka yksin Suomessa olivat tekemisissä 
Oy Konttorityön kanssa jatkuvasti ja päivittäin ja joista suuren osan yri- 
tys työllisti, oli kuitenkin jo melkein alusta saakka paljon suurempi. Sivuilla 
44-45 julkaistut kuvat kertovat tästä jo hyvin selvää kieltä: jälleenmyyjien 


ja paikallisten huoltovalmiuksien verkon henkilöstöä oli vuonna 1939 jo 
useita kymmentä ja he kokoontuivat, suuren maailman tavan mukaan, 
alusta saakka omiin myyntikokouksiin. Alaedustajia - jälleenmyyjiä ja 
huoltopisteitä — oli jo vuonna 1939 yli kymmenellä eri paikkakunnalla. 
Kuvaavaa muuten senaikaisessa konttoribisneksessä Systeman perinnön 
voimakkaasti hallitsevalle asemalle oli, että useat näistä nyt Oy Konttori- 
työn ketjuun kuuluneista yrityksistä olivat muodostuneita vanhan Systeman 
hajaantuessa. 

Sotavuodet toivat tilanteeseen tuskin paljoakaan muutoksia, joskin mahdol- 
lisuus työllistää henkilöstöä oli käynyt vähäisemmäksi. Jo rauhan aikana 
Espalla startattu konekirjoituskoulu jatkoi toki toimintaansa - ja työllisti 
tarkalleen yhden henkilön — nimittäin opettajan! Muilta osin henkilöstön 
määrä pysyi arvattavasti suunnilleen samana kuin rauhan aikana sikäli 
kuin miehet eivät olleet asepalveluksessa. Mm. Markus Hynninen oli silloin 
"siellä jossakin”. 

Sodanjälkeinen ensimmäinen vuosikymmen toi tilanteeseen jyrkän muu- 
toksen. Kiivaaseen tahtiin ja kaikilla mahdollisilla rintamilla elpyvä talous- 
elämä tarvitsi ennen kaikkea runsaasti työntekijöitä ja automaatioaste sekä 
työvaltaisuus olivat kaikilla tuotannon ja bisneksen aloilla tyystin erilaisia 
kuin nyt. Ja nimenomaan Oy Konttorityöhön tämä heijastui henkilöstö- 
määrän räjähtävänä nousuna ja ennennäkemättömiin huippulukemiin: 
aina toiselle sadalle asti. 

Tästä joukosta oli lähes 30 myyntitehtävissä ja suunnilleen sama määrä 
korjausmiehinä. Sensijaan yhtiön hallinnon ja yleisen pyörittämisen tar- 
vitsema henkilöstö lienee ollut melko lähellä samanlaista minimiä kuin 
yritystä perustettaessa — ja yleensä aina sen historian aikana. Tässä ei ole 
kysymys itaruudesta eikä siitä, että muuhun ei olisi ollut varaa. Kysymys on 
Vain siitä, että sellainen ”muu” ei Oy Konttorityössä ole ollut milloinkaan 
tapana. Osa firmalle ominaista joustavaa profiilia ja arkipäiväistä mutkat- 
fomuutta on aina ollut juuri se, että asioiden turhalla konstailulla tai moni- 
mutkaistamisella ei pyritä pröystäilemään. 

Siirtyminen Olivettin pääedustuksen myötä 1950-luvun jälkipuoliskolta 
saakka yhden tai muutaman harvan, mutta voimakkaan edustuksen kauteen 
€ voinut tietenkään olla vaikuttamatta myös henkilöstön määrään sekä 
rakenteeseen. Oy Konttorityön kunniaksi on sanottava - ja tässä se noudatti 
Vain yrityksessä aina harjoitettua menettelyä - että supistukset saivat tapah- 
lua aivan luonnollista tietä ilman, että ketään olisi pantu kilometritehtaalle. 
Kehityksen kuvaan kuului - luonnollisena tuloksena uudelleen määritel- 
lystä tuotepolitiikasta — että myyntihenkilöstön määrä pieneni, kun monille 
merkeille ei tarvittu niiden omia erikoistuntijoita. Tämän tapainen rationa- 
lisointihan oli ollut yksi niitä päämotiiveja, joiden vuoksi monituotekau- 
desta kaikkine sen vaatimuksineen pyrittiin pääsemään eroon. , 
Korjaamon ja huollon puolella tilanne ei sensijaan ollut sama ja tältä ajalta 


Oy Konttorityössä työpaikkana vallitsevaan 
yhteistyömielialaa ja me-tunnelmaa' symbo- 
lisoi hyvin tämä kuva joukkueesta, joka 
vuonna 1952 vei Oy Konttorityön nimiin 
konnorikoneliikkeiden mestaruuden jalka- 
pallossa. Kyseessä ei ollut myöskään ainoa 
tämän lajin mestaruus yhtiön historiassa. 
Juuri menestys vaativassa joukkuepelissä 
selvimmin osoittanee firman työntekijäin 
yhteen hiileen puhaltamisen taidon 

käynnistyikin se jakso, joka jatkuu vielä tänä päivänäkin ja jolle on tunnus- 
omaista, että korjaamon henkilöstö muodostaa suurimman osan koko hen- 
kilöstöstä. Painopisteen siirtyminen tähän suuntaan on jatkunut moni- 
tuotekauden päättymisestä alkaen aina näihin päiviin asti ja nykyinen 
tilanne, jossa koko henkilöstöstä lähes kaksi kolmannesta on korjaamon 
palveluksessa, edustaa toistaiseksi pisimmälle tähän suuntaan mennyttä 
siirtymää. : p 
Korjaamon osuuden entisestään kasvava painottuminen henkilöstössä 
johtui siis enemmänkin henkilöstön muun osan pienentymisestä kuin 
korjaamohenkilöstön määrän kasvusta. Tosiasiassa 1960-luvulta käynnis- 
tynyt konttorikoneiden jatkuvasti voimistunut muuttuminen mekaanista ja 
sähkökoneista elektronisiksi on, paitsi muuttanut ja lisännyt korjaamolais- 
ten ammattivaatimuksia, ehkä myös tehnyt korjaamonkin työstä vähemmän 
työvaltaista ja työvoimaa vaativaa kuin mitä se ennen oli. Tämä muutos 
ei ole kuitenkaan ollut suuri ja kokonaisuudessaan korjaamon väen muutos 
nykyiseksi — noin 20 - entisten aikojen maksimiluvusta — noin 35 — on suh- 
teellisesti otettuna pienempi kuin monien muiden henkilöstöryhmien pää- 
luvun kohdalla on käynyt. 

Huomattava on myös eräs mielenkiintoinen tekijä, joka nimenomaan 
Oy Konttorityössä — sekä sen eräänä etuna - on vaikuttanut korjaamon hen- 
kilöstötarpeen suuruuteen. Tämä etu on se, että Oy Konttorityö kuuluu nii- 
hin harvoihin toimistobisneksen yrityksiin, jotka yhä tänään pystyvät tar- 
joamaan korjaamo- ja huoltotyöpalveluita myös mekaanisille ja sähkö- 
mekaanisille koneille. 

Yksiedustuskauden alkaminen toi mukanaan siis henkilöstön kokonais- 
määrän pienentymisen — ilman että se olisi merkinnyt yhtiön heikentymistä. 
Vielä Olivettin aikana kokonaishenkilöstö pysyi suhteellisen suurena — noin 
50-60 ja Philipsin tullessa kuvaan mukaan sekä varsinkin Philipsin lasku- 
koneiden ja toimistotietokoneiden tultua täydentämään tuotevalikoimaa 
lyhyeksi aikaa entistä laaja-alueisemmaksi, henkilöstö kasvoi 1960-luvun 
lopulla ja 1970-luvun alussa useita kymmeniä suuremmaksi kuin se muuten 
olisi laajentunut. Philipsin muiden tuotteiden kuin sanelimien siirtyminen 
kuitenkin pääyhtiön suomalaisen tytäryhtiön organisaatioon vuonna 1970 
nykyiseksi Philips Data Systems'iksi leikkasi tietysti Oy Konttorityön henki- 
löstön määrää vastaavasti, kun kaikki näiden tuotteiden parissa työskennel- 
leet puolestaan siirtyivät niiden mukana Oy Philips Ab:n palvelukseen. 
Näin myös Oy Konttorityön henkilöstö vakiintui suunnilleen nykyiselleen 
- noin 30 henkilöön, joista vajaat 20 on korjaamolla, kymmenkunta toimii 
myynnissä ja loput yhtiön hallinnossa sekä sen sisäisissä palvelutehtävissä. 
Tämän laajuinen ja tätä jakautumaa noudattava henkilöstö on myös osoit- 
tautunut tehokkaaksi ja tarkoituksenmukaiseksi nykyisissä olosuhteissa. 


Ja vaikuttaa siltä, että tilanne tulee jatkumaan tällaisena nähtävissä olevina 
aikoina tulevaisuudessakin. 

«.. työmiljöö 
Oy Konttorityö 


Eräs seikka kiinnittää satunnaisen kävijän huomiota Oy Konttorityössä 
- vakinaisille tutuille se ei ole enää mikään uutuus: siinä vallitsee mukava, 
jännittämätön, vapaasti sanaileva - joskus tiukkasävyinenkin, mutta aina 
asiassa pysyvä - ja kaikille tarvittavan puhevapauden suova henki. Sanalla 
sanottuna: yritys on talona huomattavan kodikkaalla tavalla sinutteleva. 
Näin siis näkee ulkopuolinen. Talossa vakituisesti toimiva näkee sen ilmei- 
sesti vielä selvemmin sillä - kuten Oy Konttorityön profiilia käsitelleessä 
luvussa todettiin — yrityksellä on ollut onni nauttia poikkeukselisen työn- 
antajauskollisen henkilöstön mukanaolosta kaikkinakin historiansa 
aikoina, mutta varsinkin sen vaikeissa käänteissä. Yhtiötä näyttää työmil- 
jöönä luonnehtivan se, että Oy Konttorityössä viihdytään kauan, tehdään 
pitkiä työpäiviä, jäädään eläkkeelle enemmän kuin lähdetään vielä työikäi- 
sinä pois ja annetaan työajan kertyä merkittävän usein jopa monikymmen- 
vuotiseksi. 


Jo silloin kun yhtiö täytti 25 vuotta ja juhli tapahtuman johdosta aivan vuo- 
den 1964 alussa, oli pitkästä palveluksesta annettavalla ansiomerkillä pal- 
kittuja parikymmentä. Eikä se ole vähän minkään kokoisessa eikä ikäisessä 
yrityksessä — saati sitten Oy Konttorityön kokoisessa sen täyttäessä vasta 
puolet tämänpäiväisistä ikävuosistaan. 


Haettaessa yleisen ja hyvän työpaikkaviihtyvyyden ja me-hengen syitä - sillä 
juuri näistä asioista tässä täytyy olla kysymys - Oy Konttorityössä joudutaan 
jälleen palaamaan Markus Hynnisen aikoihin ja siihen yrityskulttuuriin - 
kuten asia nykyään ilmaistaisiin — jonka hän kehitti. Muu nimittäin ei riit- 
täisi selittämään tätä ilmiötä. Eikä yrityksen ikä vielä riittäisi selittämään 
sen syntyä joskus myöhemmin. Se ei olisi nimittäin siinä tapauksessa 
ehtinyt vaikuttaa yrityksen koko toiminta-aikaa. 


Oy Konttorityön ensimmäisiin työntekijöihin kuuluva Agnes Antsalo kertoi 
haastattelussa tämän kirjoittajalle, että hänen kerran tehdessään ylitöitä 
yhtiön olemassaolon ensi kuukausina Markus Hynninen tuli illalla varas- 
ton puolelta konttoriin. Itse toimitusjohtaja teki talossa ylitöitä siinä kuin 
alaisensakin — ja tuli vielä myöhäisen iltatuokion hetkenä vaihtamaan 
hänen kanssaan muutaman arkipäivän hyvän, toverillisen sanan. On aivan 
ilmeistä, että Markus Hynninen eli yrityksessään niin täydellä teolla, että jo 
hänen esimerkkinsä - vaikkapa se ei ehkä olisi ollut tietoistakaan - ei voinut 
olla vaikuttamatta henkilöstöön. Ja hänen näin tarjoamansa malli jatkaa 
toteutumistaan vielä tänään. 


Myös Tom Hynninen kertoi tämän kirjoittajalle puolittain kulttuurianek- 
dootiksi katsottavan tapauksen, joka kuvastaa ilmeisesti Markus Hynnisen 
mielenlaatua. Joitakin aivan muihin yhteyksiin kuuluvia papereita pen- 
koessaan Tom oli kerran tavannut maininnan siitä, että Kauniaisissa toimi- 
valla Työväen Akatemialla on Markus Hynnisen lahjoittama stipendira- 
hasto. Kun katsotaan asiaa sitä melko kireää taustaa vastaan, joka 1920- ja 
paljolti vielä 1930-luvuilla yrittäjien ja työväen välillä useissa tapauksissa 
vallitsi, ei voinut juuri ajatella, että oman, monipuolisen liikkeensä johtaja 
olisi antanut stipendivaroja laitokselle, jonka opetuksessa työnväenliike oli 
keskeisenä pontimena. Niinpä tom piti havaintoaan pelkästään hupaisana 
nimien yhteensattumana. 


Vasta myöhemmin hänelle selvisi, että lahjoittaja todella oli ollut hänen 
isänsä — jo silloin kylliksi laajakatseinen voidakseen tukea asiaa, joka oli 
eduksi muille kuin vain hänelle itselleen. 


Ajat ovat muuttuneet - mutta Markus Hynnisen yritykselleen rakentama 
identiteetti jatkuu. Muuttuneissakin oloissa ja jopa muuttuneissa tiloissa se 
on edelleen selvästi havaittavissa. 

Viereinen sivu: 

Jäsentenväliset hiihdot ovat myös joskus 
olleet Oy Konttorityön henkilöstön yhteisen 
vapaa-ajan aktiviteetti 

lusta 
mattokassaan 

Jalkapallo on yksi Oy Kontiorityön henkilös- 
tön lämpimimmin suosimia ja omakohtai- 
sesti porukalla harjoittamia joukkueurheilu- 
lajeja, jossa menestyskin on usein yhtiöjouk- 
kueen ponnisteluja seurannut 


110 


Konttorityön 
vapaa-aika 


Ollakseen hyvä, viihtyisä ja me-henkinen työympäristö yrityksen ci tarvitse 
vetää henkilöstöään viettämään myös vapaa-aikaa yhdessä. Usein vain 
tapahtuu niin, että ne jotka viihtyvät hyvin yhdessä työssä, tekevät samoin 
myös vapaa-aikanaan - ja varmaa on, että jos yrityksen henkilöstö mielel- 
lään viettää vapaa-aikaansa yhdessä, myös sen työmiljöön on oltava viih- 
tyisä ja yhteistyöhenkinen. 

Aikaisemmin on todettu, että Oy Konttorityö on - ja on aina ollut - juuri 
tässä mielessä viihtyisä ja me-henkinen. Niinpä ei ole kumma, että sen 
henkilöstölle on myös kehittynyt yhteisiä vapaa-ajanviettomuotoja. Niillä 
on perinnettä jo vuosikymmenien ajalta niin, että yhtiöön tuleva uusi työn- 
tekijä kohtaa ne olemassaolevina, myös hänelle erilaisia osallistumisen 
mahdollisuuksia tarjoavina vaihtoehtoina ja yhteisen puuhailun muotoina. 
Mutta nämä yhteiset askareet eivät ole jäykkiä ja aikaanvieviä, taakaksi 
käyviä rasitteita, jotka väsyttäisivät aiheuttamalla jatkuvaa pakko-osallistu- 
mista. 

Keskeinen paikka Oy Konttorityön henkilöstön vapaa-ajan askareissa ja 
pitkä, kaikkien tuntema historia on hyvin epävirallisella instituutiolla, 
nimeltään mattokassa. Joskus 1950-luvulla päätettiin yhteisesti hommata 
matto johonkin yhdessä tärkeäksi arvioituun tarkoitukseen. Ja kun jostakin 
syystä yritys — jonka olisi kuulunut rahoittaa tämä sen inventaariin suunni- 
teltu esine — ei sitä tehnyt, niin henkilöstö keräsi keskuudestaan rahat tarvit- 
tavan maton hankintaan. No, mattoa ei koskaan niillä rahoilla hankittu. 
Mutta rahat olivat nyt olemassa - ja ne päätettiin käyttää yhteisesti siten, 
että niillä rahoitettiin henkilöstön yhteisiä illanviettotilaisuuksia, viikonlop- 
puja ym. 

Mattokassaa kartutetaan yhä edelleen ja sen kautta yritys kustansi esimer- 
kiksi keväällä 1988 yhteisen matkan käymään yhtiön edeltäjän syntysijoilla 
Viipurissa. Ja muutaman kerran vuodessa joko koko henkilöstö tai korjaa- 
mon väki — jonka keskuudessa hyvä yhteismeno ja vapaa-ajan yhteisvietto 
ovat erittäin tiiviitä - kokoontuu istumaan iltaa yhdessä johonkin sopivaan 
paikkaan: retkeilymajalle, lomamökille, kesäasunnolle tms., viihtymään 
yhdessä, nauttimaan maukkaasta mutta kodikkaasta tarjoilusta, rupattele- 
maan ja tutustumaan - sekä joskus jopa kuuntelemaan muun lomassa sopi- 
vasta aiheesta pidettyä asiaa selvittävää esitelmää. 

Yrityksen joka — henkilöstön vapaaehtoisen osanoton lisäksi — mattokassaa 
rahoittaa, osana on sitten esimerkiksi paikan varaaminen, kuljetusten järjes- 
täminen ja vaikkapa kunkinkertaisten hankintojen välitön maksaminen, 
kun taas itse henkilöstö huolehtii hankintojen suunnittelusta ja suunavauk- 
sen valmistamisesta, tarjoilusta ja tilaisuuden jälkihoidosta paikan päällä. 
Tällaisissa illoissa tai viikonlopuissa on hyvinkin rattoisaa eikä niiden 
merkitys yhtiön vakiintuneen, hyvän me-hengen ylläpitäjinä varmaan ole 
aivan kuulumaton. 

Toinen pitkäaikainen ja perinteiseksi muodostunut Oy Konttorityön henki- 
löstön vapaa-ajan-yhdistäjä on urheilu, erityisesti joukkueurheilu ja siitä 
vielä erityisesti jalkapallo. Toki urheilu joskus yhdistetään myös muihin 
vapaa-ajan tapahtumiin, ja silloin vaikkapa talvisen viikonlopputapaami- 
sen ohjelmana voi olla mukanaolijain välinen, yksilökeskeinen hiihtokil- 
pailu. Tai sitten kilpaillaan sellaisissa perinteisissä, mutta epävirallisissa 
lajeissa kuin pussijuoksu tai esineiden heitot — osittain askareita, joita on 
aina harrastettu vapaa-ajan yhteistoimissa tai joita voidaan myös aina tar- 
peen vaatiessa keksiä lisää. Mutta jalkapallolla on Oy Konttorityön piirissä 
- ja erityisesti sen korjaamolla - perinteisesti vankka asema. Ei puhettakaan 
siitä, etteikö korjaamolta ja konttorista tarvittaessa aina olisi kasaan saatu 
pelaamaan kykenevää joukkuetta. Oy Konttorityön jalkapallojoukkue on 
sen lisäksi menestyksellisesti osallistunut myös Konttorikoneliikkeiden 
Suomen-mestaruuskilpailuihin jalkapallossa useina vuosina ja voittanutkin 
mestaruuden useammin kuin kerran. 


Toisten yritysten kanssa kilpaillaan jopa 


eri kiertopalkinnoista 

Oy Konttorityön . . . 


Olemme seuranneet yhden suomalaiseen konttoribisnekseen tällä vuosi- 
sadalla pysyvät jäljet jättäneen yrityksen, Oy Konttorityön, kasvua, kehi- 
tystä ja muuntumista aikain vaihteluissa. Olemme voineet aavistella sitä, 
miten se on ollut perustajansa, viipurilaisen liikemiehen ja ilmeisesti epä- 
tavallisen idearikkaan ja ripeän yrittäjän unelma, jonka Markus Hynninen, 
toisin kuin ehkä moni muu, sai myös nähdä pitkälle toteutuneena. Olemme 
saaneet seurata uuden liikkeen sopeutumista niihin poikkeuksellisiin olo- 
suhteisiin, joihin sota vei, ei vain suomalaista talouselämää, vaan koko 
maan ja olemme nähneet, miten Oy Konttorityö otti omalla tavallaan osaa 
räjähtävästi kasvaneeseen ja muuttuneeseen markkinatilanteeseen sodan 
päätyttyä. Olemme voineet nähdä, miten hyvin rakennettua alusta uskol- 
linen miehistö näissä kuohuissa parhaansa mukaan luotsasi kapteeninsa 
menetettyäänkin ja miten se selviytyi vaurioitta tyynemmille vesille sekä 
oikeaan aikaan ja oikeaan määrään reivasi purjeensa jo silloin, kun moni 
olisi vielä ahnehtinut tuulta ja jatkanut voimiaan hajoittamalla siinä tilan- 
teessa, jossa niiden keskittäminen oli käynyt viisaammaksi. Ja olemme 
nähneet, miten uusi kapteeni sekä uusiutuva, mutta kauan taloon vakiintu- 
neen esikunnan varaan nojautunut miehistö ovat purjehtineet uuden teknii- 
kan mukaisen konttorin merelle ja siellä, uusien, osin varsin arvaamatto- 
mien puhurien puhaltaessa, reivanneet uudelleen ja vieneet alustaan rauhal- 
lisesti, mutta määrätietoisesti eteenpäin. Konttoribisneksessä, joka noin 
puolenatoista viime vuosikymmenenä juuri Suomessa on nähnyt vakiintu- 
neiden, usein jopa olojen muuttumattomuuden symboleina pidettyjen yri- 
tysvaltakuntien kaatuvan tai fuusioissa häviävän jäljettömiin bisnesmaail- 
man kartalta, jokin harva on voinut Oy Konttorityön tavoin jatkaa siihen 
jokaisen liikemiehen tavoitteeseen purjehtimista, joka ilmaistaan sanoin 
business as usual. 

Siinä on myös Oy Konttorityön mahdollinen lähtökohta tulevaisuudelle. 
Tästä johtuu varmaan hyvin paljossa se yrityksen pysyvän menestyksen 
salaisuus - se että kukaan ei oikeastaan koskaan oleollut kiinnostunut hauk- 

kaamaan oman yritysvaltakuntansa lääniksi näin kaikessa rauhassa turval- 
lisesti hengittävää liikettä (kun se juuri sellaisena ei kuitenkaan olisi ollut 
myytävänä). Salaisuus ei ole ollut siinä, että firma olisi kasvanut ja kasvanut 
jatkuvasti - mitä moni pitää ainoana menestyksen synonyyminä. Paljon 
enemmän Oy Konttorityö on menestyksen taustan löytänyt maltista, purjeh- 
timisesta tuulen mukaan ja vaikkapa reivaamisesta ja ulkonaisesta pienen- 
tymisestä, jos se lisää turvallisuutta ja mielekkyyttä. Yhtiö syntyi vahvan 
myötätuulen alla ja silloin se purjehti nousutuuleen; voidaan ehkä aavistaa, 
että juuri nämä tuulet haistaessaan Markus Hynninen päätti perustaa Oy 
Konttorityön ja tehdä siitä - kuten oletetaan - ideoidensa instrumentin ja 
toteutuman. Mutta se että yhtiö ei härkäpäisesti jatkanut purjeet levällään 
silloin, kun tuulet laantuivat tai alkoivat puhaltaa rajuina, mutta vaih- 
tuneilta suunnilta, on ollut sekin viisautta, jonka Markus Hynninen 
varmaan hyväksyisi, jos hän olisi nyt täällä. Nykytekniikan kielellä tämä 
yrityksille usein vaikeasti opittava pienuuden viisaus arvatenkin olisi 
yhteensopivaa Markus Hynninen oman ajattelutavan kanssa, vaikka hän 
ei nykyisen kaltaista tilannetta joutunut koskaan kohtaamaan. Tai ehkäpä 
enemmänkin: purjeiden reivaamisen ja varovaisen etenemisen ajatus - sillä 
siitähän asiassa on kysymys — ei olisi vain yhteensopivaa, vaan identtistä 
Markus Hynnisen ajattelutavan kanssa. Ja siitä on kysymys myös silloin, 
kun puhutaan joustavasti olosuhteisiin mukautuvasta profiilista. 
Tulevaisuuteenkin päin Oy Konttorityö voi ja sen tuleekin pitää lähinnä tätä 
ohjenuoranaan. Tom Hynnisen omin, joskin varsin epävirallisin sanoin: 
"On sama, mitä me joskus tulevaisuudessa myymme, vaikka piimää, kunhan 
sitä vain tarvitaan, me osaamme myydä sitä ja me voimme piimää myymällä 
ylläpitää yritystä, antaa toimeentulon työntekijöillemme ja huolehtia siitä, 
että sama toteutuu vielä seuraavassakin tulevaisuudessa!” 


.. . Suomen 


Sitä millainen Suomi on vuonna 1988, ei kukaan vuonna 1938 olisi aavista- 
nut. Varmaan senaikaisia toiveita — ja maailmahan ajatteli monissa asioissa 
silloin toiveikkaasti — olisi vastannut se tosiseikka, että Suomi on vauraampi 
tänään kuin koskaan ennen ja että se on saavuttanut vauraudessaan uuden 
tason ja levinneisyyden vielä 1980-luvulla. Mutta millainen tämä vauras 
maa yksityiskohdissaan kuvattuna on, sitä ei vuoden 1938 suomalainen olisi 
pystynyt sen enempää arvaamaan kuin kuvittelemaankaan. Vielä vähem- 


män hän olisi voinut ennakoida niitä vaiheita, joiden kautta tuo vaurauden 
tila saavutettaisiin. 


Ajatuskokeemme tekee meille selväksi, että yhtä vähän me vuoden 1938 
suomalaiset voimme nähdä tulevaisuuteen — eikä meidän pidä yrittääkään 
sitä ohi sen, mitä järkevä ja suunnitelmallinen toiminta kenties edellyttä- 
vät. Voimme ehkä arvailla kokemuksemme pohjalla jotakin, mikä voi olla 
todennäköisempää kuin joku muu. Siten on luultavaa, että me asumme 
myös tulevaisuudessa nelikulmaisissa taloissa, ajamme nelipyöräisillä 
autoilla, luemme myös lehtiä ja kirjoja, syömme tavallista, joskin entistä 
enemmän teollista ruokaa ja menemme halukkaasti kesäksi mökille maalle. 
Nämä ovat kaikki asioita, joissa vuoden 1938 Suomi ja vuoden 1988 Suomi 
ulkonaisesti tarkasteltuina eivät paljoakaan poikkea toisistaan. Siksi on 
luultavaa, että myöskään melko läheisessä tulevaisuudessa juuri nämä asiat 
eivät tule olemaan toisin. Mutta aivan yhtä mahdotonta kuin suomalaisen 
olisi ollut vuonna 1938 ennakoida maailmanlaajuista automaattista kauko- 
valintaista puhelinliikennettä, väritelevisiota yhtenä kaikkein yleisimpänä 
kodinkojeena, mikroaaltouunia, satelliittitietoliikennettä, useimpia muo- 
vien käyttömuotoja, kodin kylmäkalusteita, tietokonetta, monivärisenä 
painettua sanomalehteä tai palkka pankkiin -menetelmää, yhtä mahdotonta 
meidän on yrittää kuvitella, mitä kaikkea niiden asioiden joukoissa tulee 
olemaan, joita suomalainen vuonna 2001 pitää itsestäänselvyyksinä. 
Lisäksi meidän on turhaakin yrittää näistä teknisistä, taloudellisista - kur- 
sailematta: aineellisista — asioista yrittää löytää mitään sellaista, johon 
todella kannattaisi kiinnittää huomiota, kun kysytään, mitä me itse voimme 
yrittää tehdä tulevaisuudellemme. Vastaus nimittäin on: ihminen yksin ei 
ole tulevaisuutensa seppä - koskaan. 

Katsotaanpa siis mitalin toista puolta: kaiken vaurautensa keskellä suoma- 
lainen on juuri tänään ehkä hajanaisempi, ahdistuneempi, tulevaisuudes- 
taan epätietoisempi ja itseensä nähden epävarmempi kuin koskaan ennen. 
Tämä on tosiasia, josta ei tarvitse vakuuttua monimutkaisilla selvittelyillä; 
siihen riittää päivälehden usein pientenkin uutisten silmäily, vilkaisu toisiin 
kadulla kulkijoihin, nuorison stressaantuneen etsinnän ja tuskaisen kysele- 
misen havaitseminen. 

Lyhyesti: kysymys on myös kaikkien aikojen vauraimmassa Suomessa 
- ja nimenomaan siellä — vanhasta totuudesta, jota aikaisemmin ei ole vain 
jouduttu kohtaamaan yhtä kärkevänä: tekninen kehitys — ja sen kanssa 
vuorovaikutuksessa oleva talouskehitys — eivät koskaan merkitse sinänsä 
absoluuttista edistystä. Samalla kun ne poistavat joitakin ongelmia, maa- 
ilmaan syntyy toisia ongelmia - ja usein edistyksen hinta on siinä, että 
probleemit säilyvät, vain niiden painopistealueet muuttuvat, kun jonkin 
vanhan pulmakysymyksen poistuessa toinen, siihen asti jossakin taka-alalla 
ollut, kohoaa esille. Torjunta-aineiden hyöty- ja niiden jälkeen näkyneet 
haittavaikutukset tai ympäristön muuttumisella maksettu, ennennäkemättö- 
män turvattu energiansaanti ovat kaksi tunnetuimpiin kuuluvaa esimerkkiä 
näistä teknisen kehityksen ”harakka tervatulla sillalla? -seurausvaikutuk- 
sista (”Kun pyrstö irtos”, niin nokka tarttui ja kun nokka irtos”, niin pyrstö 
tarttui”). 

Mutta olisi väärin jäädä tämän näkymän edessä epätoivoon - joka sitäpaitsi 
olisi aivan turhaakin. Kysymys on lopultakin vain siitä, että nämä ovat mei- 
dän ja omien aikalaistemme ongelmia. Joka sukupolvella on omat ongel- 
mansa eivätkä ne kysymykset, joista edeltäjiemme 1930-luvun pulavuosina 
tai tämän vuosisadan alussa tai 1870-luvun nälkävuosina tai milloin 
hyvänsä aikaisemmin Suomen historiassa on tarvinnut selviytyä, ole 
varmasti olleet sen helpompia kuin nykyäänkään kohdattavat. Vai haluai- 
siko joku lukijani mieluummin elää ajassa, jossa ei ollut antibiootteja, 
autoja, teollisesti valmistettuja vaatteita tai vaivattomia keinoja ruoan 
säilömiseksi? 

Kysymys on siis osaltaan siitä, että ongelmilla on eri aikoina ja tekniikan tai 
talouden eri kehitysvaiheissa omat, toisistaan poikkeavat painopistealueen- 
sa. Meidän aikamme kysymykset eivät tosin ole helppoja eivätkä syrjään 
huitaistavia - mutta ne on annettu meidän ajallemme, aivan kuten muut 
aikakaudet ovat kohdanneet omansa. 

Mutta tässä on kuitenkin vain osa asiasta. Sen ytimeen voimme päästä lähte- 
mällä siitä, että muuttuessaan siis tekniikka ja talous tuovat aina uusia tai 
uusiutuneita vanhoja ongelmia. Ne eivät itse olekaan mitään muuta kuin 
kainalosauvoja, jotka kuluvat ja jotka on vaihdettava toisiin, jotka alkavat 
vain jonkin ajan kuluttua hiertää jostakin toisesta paikasta. Nykyajan tek- 
niikan maapallolle ja ihmiskunnalle aiheuttamien, todella ennennäkemät- 
tömän mittavien ongelmien edessä on viimeistään vakavasti kysyttävä: 
mistä apu? 

Vastaus on periaatteessa yksinkertainen: koska se ei löydy ongelmien ja 


vastaongelmia tuovien ratkaisujen tasosta, se on etsittävä niiden yläpuo- 
lelta. 


Tämän kirjan johdosta 


Kun minulle aikanaan valkeni, että firma todella silloin ja silloin täyttää 
viisikymmentä vuotta, tein aika äkkiä päätöksen kirjoituttaa ulkopuolisella 
ammattilaisella muistiin ainakin osan siitä kaikesta, mikä on ollut olemassa 
Oy Konttorityön tiimoilla. Se, että kirjoittajan valinta osui DI Pertti Jotu- 
niin ei ollut sattuma. Hän on ollut aika pitkään sidoksissa konttoritekniik- 
kaan monin eri tavoin. Olimme toistakymmentä vuotta sitten peräkkäiset 
päätoimittajat alan lehdessä, nimeltään UUDISTUVA KONTTORI. Lehti 
elää vieläkin. 


Tähän teokseen eivät ole mahtuneet lukuisat tapahtumat, henkilöt, asiat 
ja sattumukset. Heille ja niille lähetän täten terveiseni. Moni lukija saanee 
”ahaa”-elämyksen ja kertoo itsekseen, että sekin henkilö oli niin ja niin 
kauan palveluksessa eikä häntä löydy miltään sivulta. Tuon ja tuonkin 
konemerkin markkinointi oli aikanaan tärkeä kuin mikä. Näin on ja saakin 
olla. Pertti Jotuni on lähestynyt aihettaan hieman uudella ja poikkeavalla 
tavalla. Eipä se mitään, jos Oy Konttorityö ei ole koko teos. Eipähän se 
olekaan liikevaihdoltaan eikä henkilöstöltään mikään suuryritys. Se on 
kuitenkin ennen sotia syntyneistä alan yksityisyrityksistä lähes viimeisiä 
vielä elossa olevia ja aikoo jatkaa liiketoimintaansa. 


Kävimme viemässä oikein kunnon kukat Markus Hynnisen haudalle 14.10. 
1988. Sekatyömies Viktor Hynnisen ja leipomoliikkeen harjoittaja Ida 


Hynnisen poika Markus Viipurin Kelkkalasta oli pätevä liikemies - olisipa 
hänelle suotu pitempi elämänkaari. 


Lokakuussa 1988 


Järn Hymn 


Tom Hynninen 

Kuvalähteiden luettelo 


Historialliset ajankuvat: Helsingistä ja Imatralta: Lehtikuvan arkisto 
Historialliset ajankuvat muualta: asianomaisten yritysten arkistot 
Konttoritekniset kuvat ja kuvat Oy Konttorityön tiloista Aleksanterinkadul- 
la sekä Pohjoisesplanadilla: Oy Konttorityön, Tom Hynnisen, Risto Keiho- 
lan arkistot 

Korjaamon ja huollon kuvat: Risto Keiholan arkisto 
Henkilömuotokuvat: asianomaisten henkilöiden arkistot sekä Lehtikuvan 
arkisto 

Ajankuvat Lauttasaaresta: PF-Studio Aarne Tynnilä 

Sanelukuva sairaalasta: PF-Studio Aarne Tynnilä 

Paavalin kirkon torni Helsingissä: WSOY 


| TURUN VEIOKISTON KIRJASTO 


LUIN 


LUULLUN 


Markus Hynnisen muotokuva: 
Eric Vasström 


Konttorityötä 
puolen 
vuosisadan 
ajan 


Oy Konttorityö 
1938 — 1988 


1930-luvun yritysmaailmassa Markus Hynninen (1896-1944) tuli tunnetuksi 
kaukokatseisena viipurilaisena liikemiehenä, Viipurin Systema Oy-nimisen 
konttorikoneliikkeen toimitusjohtajana, konttorikoneiden maahantuojana 
ja ennakkoluulottomana sekä monitoimisena yrittäjänä. 


Vuoden 1938 lopulla Markus Hynninen muutti Helsinkiin ja perusti sinne 
pääosin omistamansa uuden, aktiivisesti kehittyvän konttorikoneliikkeen. 
Tämä nopeasti voimistunut sekä maahantuontiin, tukku- ja vähittäismyyn- 
tiin, oman jakelu- ja edustajaliikkeiden verkon sekä niiden rinnalla myös 
maanlaajuisen huolto- sekä korjaamovalmiuksien verkon kehittämiseen 
alusta saakka voimakkaasti panostanut yritys, Oy Konttorityö, täytti siis 
vuoden 1988 lopulla puoli vuosisataa. 

Ennakkoluuloton ja määrätietoinen kehittäminen antavat jälkikäteen 
tunnun siitä, että Markus Hynninen halusi Oy Konttorityössä toteuttaa 
idearikkautensa ja aloitekykynsä koko skaalaa. Siten hän tuli antaneeksi 
yritykselleen alusta saakka myös omaleimaisen identiteetin, joka sillä yhä 
tänä päivänä on. Voidaan sanoa, että 1930-luvulla yrityksiä ehkä harvoin 
perustettiin yhtä määrätietoisen kehittyviksi kuin mitä Oy Konttorityön 
kohdalla tapahtui ja monissa yksityiskohdissa - yrityksen asiakaslehdestä 
kuuluisan arkkitehdin suunnittelemiin toimitiloihin asti - Markus Hynni- 
nen pääsi toteuttamaan myös meillä aivan uusia ideoita. Mutta niinpä myös 
Oy Konttorityö on tänään yksi niistä meillä suhteellisen harvinaisista kont- 
torikonealan yrityksistä, jotka ovat mukautuneet alan markkinoiden rajui- 
hin rakennemuutoksiin ja muuttuvissa olosuhteissa löytäneet aina oman 
paikkansa. Koska sen identiteetti on elävä, se on pystynyt tarvittaessa 
myös muuttumaan. 

Kirjassa ”Konttorityötä puolen vuosisadan ajan” kerrotaan Markus Hynni- 
sen perustaman yrityksen historiasta, nykypäivästä ja tulevaisuuden näky- 
mistä niiden tietojen nojalla, joita Oy Konttorityön johto, arkisto ja yritystä 
vuosikymmenien ajan, jopa aivan sen alusta saakka palvelleet aikalaiset 
ovat voineet välittää. 

Vahvan leimansa kirjalle antaa sen monipuolinen kuvitus, joka pääosiltaan 
perustuu yrityksen ja sen toimihenkilöiden arkistoista saatuun, yllättävän 
runsaana säilyneeseen kuva-aineistoon. 

Kirja ”Konttorityötä puolen vuosisadan ajan” ei kuitenkaan kerro vain 
yhden yrityksen historiaa sellaisenaan, ympäristöstään irroitettuna tapahtu- 
masarjana. Yrityksen oman tilauksen mukaisesti siinä myös pyritään asetta- 
maan tapahtumat laajempaa taustaansa vasten ja näkemään, miten Oy 
Konttorityö on eri aikoina ollut osa suomalaista konttorikonebisnestä ja 
suomalaista liike-elämää. Kirjassa pyritään kuvaamaan myös sitä, miten eri 
aikoina vallinneet olosuhteet ovat heijastuneet yrityksen toiminnassa ja mil- 
laisia Suomi sekä sen talouselämä ovat eri aikoina olleet. 

Täten kirja pyrkii myös olemaan osaltaan pala talouselämän historiankir- 
joitusta - samalla kun sen kertomasta vähittäin kasvaa esille yhtiön oma 
kehitys sen nykyistä yritysidentiteettiä ja toiminnan strategiaa kohti. 


